Завршен “Виминацијум фест”\nPočetak » Aktuelno » Kultura » O Gradu\nZavršen “Viminacijum fest”\nKoncertom sinfonijskog orkestra “Gvardija”, koji je održan u Mauzoleju Arheološkog parka Viminacium, završen je ovogodišnji pozorišni festival “Viminacium – mitovi stari novi”.\nStručni žiri koji je radio u sastavu Darko Nedeljković, scenograf, Miran Hajoš, producent i Snežana Trišić, rediteljka doneo je odluku da za najbolju predstavu festivala proglasi “Škofjeloški pasijon”, u režiji Jerneja Lorencija, Prešernovog gledališča iz Kranja i Mestnog gledališča iz Ptuja, Slovenija.\nNagrada za najboljeg glumca festivala dodeljena je Sonji Isailović i Bojani Milanović za ulogu Dženis Džoplin u predstavi “Ko je ubio Dženis Džoplin?” u režiji Sonje Petrović, Srpskog narodnog pozorišta, Novi Sad.\nViminacijum fest zatvorio je gradonačelnik Grada Požarevca Saša Pavlović koji je i uručio nagrade pobednicima:\n“Viminacijum fest, uspeo je da za samo tri godine svog postojanja na najlepši mogući način pokaže opravdanost odluke da ga pokrenemo. Već poznat po velikom broju pozorišnih susreta, Požarevac je odlučio da iskoristi ovaj fenomenalni prostor i njegovu posebnu energiju i da oživi scenu u nekada značajnom gradu Rimskog carstva. Sudeći po utiscima vas publike, kao i umetnika koji su ove, ali i prethodnih godina igrali svoje predstave, upravo one imale su neku posebnu draž i vrednost na ovoj sceni. Iako su raskošne kulise, scenografija i prelepi objekti pozorišnih hramova manje važni od glumačkog umeća, ipak je Viminacijum fest jedan od onih susreta koji dokazuju da okruženje može itekako da pomogne. Mislim da o okruženju u kome se danas nalazimo ne treba trošiti reči, jer je ovo mesto koje su ljudi davno odabrali da u njemu žive, u njemu se rađaju, raduju, tuguju i umiru. Sve te stavke u životu svakog ljudskog bića opisuje i njime se bavi teatar, tako da smo večeras svi pomalo pomogli da, pored arheologa, i sami damo doprinos oživljavanju Viminacijuma. Želim da se posebno zahvalim i svim pozorišnim kućama koje su učestvovale ove godine u stvaranju novih i podsećanju na stare mitove. Veliko hvala i organizatorima, svim ljudima koji su svojim znanjem i umećem učinili da ovogodišnji festival bude besprekoran i u tehničkom smislu. Smatram da je selekcija i trećeg “Viminacijum festa” bila bez greške, te sam uveren da se svi zajedno radujemo i narednom, radoznali koga ćemo tada videti na ovoj sceni.”


Prosečna plata u Bugarskoj 533 evra | Gde Investirati\nProsečna plata u Bugarskoj 533 evra\nProsečna mesečna neto plata u Bugarskoj isplaćena u drugom tromesečju iznosila je 533 evra i za gotovo 10 odsto je veća je u odnosu na isti period prošle godine, navode iz Nacionalnog statističkog instituta.\nNajveće plate primili su zaposleni u sektoru informacionih tehnologija i komunikacija 1.183 evra, finansijama i osiguranju 931 evra i proizvodnji i distribuciji električne i toplotne energije i gasa 907 evra.\nNajniže plate imali su zaposleni u sektorima hotelijerstvo i ugostiteljstvo 326 evra i građevinarstvu 408 evra.\nNajveće povećanje zarada registrovano je u oblasti prometa nekretninama za 16 odsto, administrativnim i pomoćnim delatnostima za 13,4 odsto i u profesionalnim delatnosti i naučnim istraživanjima za 13,2 procenata.\nU odnosu na isti period lani prosečna mesečna plata u drugom tromesečju u javnom sektoru povećana je za 8,1 odsto, a u privatnom za 10,6 procenata.\nPrema podacima Nacionalnog statističkog instituta u Bugarskoj je krajem juna bilo zaposleno 2,34 miliona ljudi, što je za 63.400 ili 2,8 odsto više u odnosu na isti mesec prošle godine.\nPrevious Atina želi da zaštiti "grčki jogurt"\nNext Rasim Ljajić: Velika je šteta što Srbija nije član STO\nSaša Janković podneo ostavku na funkciju ombudsmana


Čerupanje petla - Svetski kup očima očajnika - Nedeljnik Vreme\nOvaj najveći sajam svetskog fudbala ostaće zapamćen i po neverovatnim greškama sudija, jer kako se moglo uočiti, za mnoge od njih ofsajd nije ofsajd, penal nije penal, gol nije gol. Sve mi se nešto čini da su tu i vlasnici najvećih svetskih kladionica umešali prste, jer iako nema neverovatnih rezultata, obrti se ipak događaju zahvaljujući deliocima pravde, ako ne za infarkt, ono bar za lako komatozno stanje. Nama za utehu tu se naročito ističu onaj naš Urugvajac, kao i linijski mahač italijanskog porekla, koji neće da maše kad je ofsajd jer se boji zapaljenja srednjeg uva od promaje. Inače, ostale stvari na svetskom kupu se odvijaju prema očekivanjima: Južnoamerikanci i dalje mlate redom, među njih se ušunjao i naš Miki Rajevac sa Ganom, a od cele kolevke fudbala stare Evrope stvar je spala na tri slova: pancere, za koje ćemo ako postanu prvaci sveta moći da se puvamo da smo ih tukli, nosače klompi, koji bar zasad devetaju sve redom, kao i Špance, koji kao da se trude da demantuju statistiku. A mi sad možemo mirno da se kladimo, da igramo ubitačne prelaze i da se svađamo čiji će favorit prigrliti veliki pozlaćeni pehar. Rasplet tek počinje i biće zanimljivo videti ko će se na kraju radovati…


Polovni Perkins skladišna oprema oglasi za prodaju - Srbija - Mascus Srbija\nNalazite se ovde: Mascus Srbija > Skladišna oprema > Perkins\nPolovna Perkins skladišna oprema na prodaju\nOvde je kompletna lista polovnih Perkins skladišna oprema oglasa za prodaju na Mascusu. Perkins skladišna oprema oglasi se mogu sortirati po ceni, godini proizvodnje ili zemlji. Koristite levu navigaciju da biste suzili pretragu ili pročitajte više o Perkins skladišna oprema u odeljku Brendovi.\nPerkins 1104TOpšte stanje (1-5): 4, Dizalica: Ne\nPerkins 1106TOpšte stanje (1-5): 4, Dizalica: Ne\nOvde je kompletna lista polovnih Perkins skladišna oprema za prodaju. Mozete da dodate strane među svoje omiljene strane ili upoređujete zanimljive proizvode klikom na polja za potvrdu pored polovnih/og Perkins skladišna oprema koji su Vam zanimljive, uz korišćenje opcija koje se nalaze iznad. Ako zelite da promenite pretragu, vratite se na vrh strane i koristite opciju “nova pretraga”. Izaberite brend, model, cenu i/ili lokaciju da vidite dostupne mašine u kategoriji Perkins skladišna oprema.


Dvanaest rimskih careva - Gaj Svetonije Trankvil - Online knjižar\nSvetonije je mnoge informacije za ovo delo dobio iz prve ruke, od očevidaca, pažljivo proveravajući svaki podatak u carskim državnim arhivama, kojima je jedno vreme imao pristup. U isto vreme, ovo delo obiluje izuzetno zanimljivim i dramatičnim detaljima i tračevima. Od Svetonija ćemo saznati da je Julije Cezar imao epileptične napade, da se veliki Avgust bojao grmljavine, kao i da je stalno uz sebe nosio parče kože od foke kao zaštitu; Kaligula je spavao sa svojom majkom i sestrom, a Neron proterao lakrdijaše i cirkuzante iz Rima. Autor nam uvek naglašava kada se služi neproverenim glasinama kao izvorom informacija. Uprkos tome, ova knjiga pruža dragocene informacije o nasleđu, ličnim navikama, fizičkom izgledu, životima i političkim biografijama prvih rimskih careva.\nPrevod: Nikola Šop\nGenerated: 00.03.33TRU CHACHE


U Beograd je danas stiglo 17.000 tableta namenjenih đacima od trećeg do šestog razreda, kao i 2.500 laptop računara za učitelje i nastavnike, rekao je zamenik gradonačelnika Goran Vesić.\n“Svako dete u Beogradu koje pohadja treći, četvrti, peti i šesti razred, a to je 67.592 dečaka i devojčica, dobiće tablet koji će moći da koriste za digitalne udžbenike, i MTS karticu kao poklon, sa besplatnim internetom”, rekao je Vesić za televiziju Pink.\nOn je jutros prisustvovao isporuci prvog kontigenta tableta za osnovce, koji će, kako je rekao stizati sve do 10. septembra, a uluno će biti nabavljeno 67.952 tableta za osnovce i 6.752 laptopa za beogradske nastavnike i učitelje.\n“To je možda loša vest za decu, ali dobra vest za roditelje. I tableti neće raditi od 22 časa uveče, do 6.00 ujutru, što je normalno jer bi tada deca trebalo da spavaju”, kazao je Vesić.\nŠta je sve potrebno za refundaciju novca za udžbenike?\n“Treba im potvrda iz škole, da je dete upisano u prvi ili drugi razred, na toj napomeni piše od kog izdavača su izabrani udžbenici. Treba im očitana lična karta i kopija platne kartice na kojoj se vidi žiro račun”, objasnio je Vesić i dodao da je moguće i onlajn obaviti prijavu.


Dragana Kalinović - Blic Online\nDok hiljade građana jedva preživljavaju čekajući rešenja za penziju, direktori u PIO fondu primaju, uz inače visoku platu, i dodatak za prekovremeni rad.\nDirektorka PIO fonda Dragana Kalinović priznaje za „Blic“ da ima 10.000 ljudi koji danas čekaju takozvanu inopenziju.\nNismo povećali plate\nPojedine državne agencije i fondovi su i do dva i po puta isplatili više novca za plate u julu nego u januaru ove godine.\nPenzioneri u Srbiji mogu da budu spokojni jer su sredstva za isplatu penzija obezbeđena finansijskim planom Fonda PIO, a u kom pravcu će ići reforma penzionog sisema znaće se do kraja godine, kada se očekuje da će biti donet predlog novog zakona.\nDirektorka Republičkog fonda za penzijsko i invalidsko osiguranje Dragana Kalinović rekla je danas da je prošle godine više od 40 milijardi dinara mesečno izdvajano za penzije i ostala prava iz PIO u bruto iznosu, i da je lane više od 96.000 novih penzionera ostvarilo to pravo.


Finale Mini-maksi lige Srbije u Sportskom centru Kolonija 11421\nOdigrani finalni turniri za 2003. i 2005. godište\nSportski centar Kolonija 11421 bio je domaćin i organizator finalnih turnira Mini-maksi lige za fudbalere 2003. i 2005. godišta. Takmičenje je proteklo u izuzetnoj organizaciji i kvalitetnim i neizvesnim utakmicama.\nPobednik u konkurenciji 2003. godišta je Akademija fudbala Bambi iz Zrenjanina, a vrlo zapažen nastup imali su i fudbaleri domaćeg FK Kolonija 11421, koji su savladali pobednički tim, ali nisu uspeli da se domognu završnice i borbe za medalje.\nInteresantno je da su konkurenciji 2005. godišta prvo i drugo mesto zauzele dve ekipe "Filip Filipović" iz Niša, koje su demonstrirale veliki potencijal, talenat i umeće.\nVredi istaći da su gosti na ovoj manifesataciji bili Igor Janković iz Sektora za bazični fudbal FSS, Vladan Škorić, predsednik Dečije fudbalske asocijacije i Ljubodrag Stanić, zamenik direktora Mini-maksi lige. Oni su se pohvalno izrazili o organizaciji i uslovima u SC Kolonija.


Vitorul - Botošani\nPonedeljak, 12/08 - Fudbal, Rumunija, Liga I\n12/08Viitorul vs Botoşani1X2tip: 1\nU ponedeljak je na programu poslednji meč petog kola rumunske Lige 1 u kom će snage odmeriti Vitorul i Botošani. Duel između ove dve ekipe je zakazan za 19 časova.\nFudbaleri Vitorula igraju sjajno ove sezone i ono što je najbitnije još uvek ne znaju za poraz. Naime, ova ekipa se trenutno nalazi na visokom četvrtom mestu, ali imaju meč manje u odnosu na svoje rivale, i zanimljivo je da bi pobedom u duelu protiv Botošanija mogli da se popnu i na prvo mesto na tabeli, što bi bilo zaista fantastično. U prošlom kolu je Vitorul remizirao na gostovanju kod Sepsija, a pre toga su vezali tri pobede, pa nema sumnje da ova ekipa igra zaista sjajno na početku šampionata.\nKada je u pitanju ekipa Botošanija, sigurno je da svi navijači ove ekipe mogu da budu i više nego zadovoljni sa načinom na koji igraju njihovi ljubimci ove sezone. Naime, Botošani se u ovom trenutku nalazi na sjajnom šestom mestu i ono što je posebno zanimljivo je podatak da poput Vitorula još uvek ne znaju za poraz. Do sada ova ekipa ima po dva remija i dve pobede, uz podatak da su u prošlom kolu remizirali na svom terenu protiv Gaz Metana iako je opšti utisak da su bili znatno bolji rival u tom susretu.\nI jedni i drugi igraju sjajno na početku sezone, ali smo ipak blagu prednost u ovom susretu dali domaćoj ekipi pošto ova ekipa igra zaista fantastično pred svojim navijačima. Zato vam toplo preporučujemo da odigrate 1 koji kladionica 10bet plaća sa kvotom 1.90.


Priredba povodom 1. oktobra - Knjaževačke novine\nPriredba povodom 1. oktobra\nDobro došli » Priredba povodom 1. oktobra\nPovodom Međunarodnog dana starih – 1. oktobra u 18,30h u prostorijama Gerontološkog centra u Knjaževcu, članovi Udruženja penzionera Knjaževca i Kulturno umetničkog društva Sunčana jesen organizovaće kulturno-umetnički i zabavni program za svoje članove.\nSličan program članovi Udruženja prikazaće i na 14. susretima penzionera i invalida rada Timočkog regiona koji će se održati u utorak, 8. oktobra. Akcenat programa se bazira na 100 godina od prvog svetskog rata, a recitovaće se i prepričavati mnogi memoari, kažu iz Udruženja i dodaju da će jedna od glavnih tačaka biti hor koji broji 32 člana.\nUdruženje penzionaera Knjaževac u saradnji sa KUD Sunčana jesen više od 10 godina peiređuje priredbe ovakvog tipa za korisnike Centra i Doma za stara lica Vila Katarina.\nPovodom Međunarodnog dana starijih osoba, Ministarstvo rada, zapošljavanja i socijalne politike će, u saradnji sa Gerontološkim društvom Srbije i Crvenim krstom organizovati manifestaciju „Budućnost kakvu želimo – ono što starije osobe govore, dugovečnost i razvoj: prilike i izazovi“.\nInače današnji dan se obeležava u celoj Srbiji kako bi se skrenula pažnja na probleme starijih osoba, kojih u našoj zemlji ima više od 1,7 miliona.\nFitness equipment, Fitness magazines\nPrevPrethodnaPoraz Nivesa u Novom Sadu\nSledećaHiljadu emocija na jednom mestuNext\nUdruženje za negovanje tradicije “Izvor“ Knjaževac uz podršku Opštine Knjaževac i TO opštine Knjaževac organizuje\nKnjaževački penzioneri u Bugarskoj\nProteklog vikenda, povodom Dana susreta penzionera iz regiona, penzioneri Udruženja Knjaževac uzvratili su posetu bratskom


Anži daje 10 miliona evra, Valdez postaje najplaćeniji golman na svetu?\nAnži je spreman da ponudi golmanu Barselone Viktoru Valdezu deset miliona evra godišnje, tvrdi "Marka".\nKako navodi španski sportski dnevnik, pored redovne plate od deset miliona evra, Valdez bi mogao na ime bonusa da zaradi do 12 miliona evra godišnje.\nNjemu ugovor u Barseloni ističe juna 2014, ali se uveliko piše o tome da bi on već krajem ove sezone mogao da napusti katalonski klub.\nU Anžiju igra bivši Valdezov saigrač Kamerunac Samuel Eto, a sportski direktor tog ruskog kluba je nekadašnji fudbaler Real Madrida Roberto Karlos.\nZlatan.fr će ugledati svetlost dana, ako Ibra ispuni jedan od 12 ludih uslova\nJedan od najboljih napadača današnjice, Zlatan Ibrahimović, je nedavno dobio reč u švedskom rečniku, a sada bi mogao i internet domen, samo pre toga mora da ispuni bar jedan od 12 zahteva anonimnog navijača Pari Sen Žermena.


Kosović: Da li je po zakonu naplaćivati nešto unazad za četiri godine?\nObjavljeno 10 Aug, 2020\nKandidat za poslanika sa liste “Crno na bijelo” Željko Kosović odgovorio je Opštini Bar na saopštenje da je barska privreda oslobođena dijela obaveza i da ne postoje novi nameti.\n-Zbog prave istine, crno na bijelo, o naknadama za korišćenje opštinskih i nekategorisanih puteva, pozivam se na dopis Sekretarijata za finansije izdat 16. jula 2020. u kom se navodi da se podnese prijava za unazad četiri godine i to za 2017, 2018, 2019. i 2020. Upoznat sam sa tim da je odluka donesena 2016, ali je sporno to što od tada pa do sada pojedini privrednici nisu bili upoznati sa tim nametima. Pitanje je da li je po zakonu naplaćivati nešto unazad za četiri godine-navodi se u reagovanju Kosovića.\n-Kada je riječ o ulaganju u saobraćajnu infrastrukturu na području barske opštine, svi odlično znamo da se sredstva privrednika i građana Bara uglavnom koriste u predizborne svrhe i asfaltiranje prilaznih puteva kućama takozvanih „sigurnih birača“.\nU Baru je u toku izgradnja jednog ozbiljnog infrastrukturnog projekta, nadvožnjaka od Opštine prema Bjelišima, ali nažalost, ni u ovom slučaju Vas ne možemo pohvaliti jer je ulica na koju treba da se priključi nadvožnjak neuslovna, s obzirom na to da na pojedinim mjestima nema dovoljnu širinu za mimoilaženje dva automobila.\nDa i ne spominjem nepostojanje trotoara koji bi bio neophodan za normalno funkcionisanje naše djece na putu od kuće do škole…-piše još u reagovanju.\nKosović je od Opštine Bar zatražio i da objavi na svom sajtu “ko je i koliki iznos pomoći dobio od novca građana Bara”.\n-,Ja lično nisam upoznat da je neko dobio tu pomoć. Baza poreskih obaveznika je povećana uglavnom izgradnjom par velikih stambenih zgrada, a ništa nije urađeno da bi se evidentirali nelegalno sagrađeni objekti u Baru. Sa time bi se mogao ostvariti milionski prihod od poreza na nepokretnost, a komunalno preduzeće bi imalo osnova za naknadu za održavanje čistoće-zaključuje se u reagovanju.


Pogledajte izbor od 10 najlepših ostrva na svetu | Vestinet.rs\nPočetna ZANIMLJIVOSTI\tPogledajte izbor od 10 najlepših ostrva na svetu\nEgzotična, odvojena od surove stvarnosti, oaze mira, lepote i čuda prirode… ostrva! Fascinantna ostrva najčešća su meta naših snova i maštarija, a dok ne ostvarimo svoje snove, možemo im se bar približiti u slici!\n10. Ostrvo Fregat: Malo, privatno, nenasaljeno ostrvo na Sejšelima jeste luksuzno odmaralište za one koje hoće da uživaju u intimnom, rajskom okruženju!\n7. Ostrvo Stromboli: Prelepo vulkansko ostrvo smešteno je na Siciliji u Tirenskom moru. Dom je jednog od tri aktivna vulkana u Italiji sa nadimkom „Svetionik Mediterana„, a nekoliko stotina meštana žive na tri sela širom ostrva, okruženi neverovatnom prirodom.\n2. Ostrvo Maldivi: Prelepo ostrvo „ugnezdilo“ se u Indijskom okeanu, a sastoji se od 26manjih koralnih ostrva koja se prostiru na oko 90.000 kvadratnih kilometara. Sa belim peščanim plažama okruženim plavim lagunama, gomilom palmi i savršeno prijatnom temperaturom Maldivi su raj za dušu, telo i oči, ali i oaza nenadmašnog uživanja.


Opozicija kritikuje Erdogana zbog okupljanja usred epidemije\nTanjug 24. marta 2021. 18:32\nANKARA – Opozicioni političari kritikovali su predsednika Turske Redžepa Tajipa Erdogana zbog okupljanja delegata iz njegove Partije pravde i razvoja (AKP) u prepuni sportski kompleks za kongres stranke.\nUprkos tome što su pravila o socijalnoj distanci i dalje na snazi i usred novog naleta pandemije u Turskoj, hiljade pristalica vladajuće stranke popunile su tribine i sedišta u areni sa 10.400 mesta u glavnom gradu Ankari, preneo je Gardijan.\nPrema izveštaju AP, Erdogan je na tom događaju govorio gotovo dva sata, predstavljajući svoju viziju stogodišnjice Turske Republike koja pada 2023.\nOn se pravdao da skratio svoje izlaganje kako ne bi učesnike kongresa izlagao virusu.\nMurat Emir, lekar i poslanik glavne turske opozicione stranke, opisao je scene kao sramne, a na tviteru je napisao da je taj dogadaj pokazao nepoštovanje zdravstvenih radnika koji danonoćno rade u borbi protiv pandemije.\nMelih Gokček, bivši gradonacelnik Ankare iz AKP, rekao je da su delegati testirani na korona virus pre dogđaja.


A listing postaje „prajm listing“ : Nadlanu.com\nDostanić: Akcije koje se nalaze u metodu kontinuiranog trgovanja ostvarile najveći promet, a akcijama najlikvidnijih preduzeća trgovano je u vrednosti 76,3 milijardi dinara\nU prvih devet meseci ove godine na Beogradskoj berzi ostvaren je ukupan promet od 129,5 milijardi dinara, odnosno 1,6 milijardu evra, što je u odnosu na celu prošlu godinu bezmalo 29 odsto više, a sve to ostvareno je kroz 240,9 hiljada transakcija čija je pojedinačna prosečna vrednost bila 537,3 hiljada dinara.\nBroj transakcija je, kako je istakla na jučerašnjoj konferenciji za novinare Gordana Dostanić, direktorka Beogradske berze, u ovom periodu povećan je 70 odsto. Pritom se struktura prometa nije promenila, jer i dalje dominira trgovina akcijama čija je vrednost bila 114,9 milijardi dinara, što znači da se više od 88 odsto ukupnog prometa odnosilo upravo na akcije sa kojima je obavljeno 228 hiljada transakcija, a njihova pojedinačna prosečna vrednost bila je oko 503 hiljade dinara. Sumirajući devetomesečne rezultate Dostanićeva je istakla da su akcije koje se nalaze u metodu kontinuiranog trgovanja ostvarile najveći promet, a akcijama najlikvidnijih preduzeća trgovano je u vrednosti 76,3 milijardi dinara, što je 66 odsto ovogodišnjeg prometa akcijama. Na drugom mestu po ostvarenom prometu od 32,3 milijarde su akcije kojima se trguje po metodu preovlađujuće cene i na njih se odnosi 28 odsto ukupnog prometa.\nU blok trgovanju ostvaren je promet od četiri i po milijarde dinara, a po metodu minimalne cene obavljeno je samo 35 transakcija u kojima je ostvaren promet od 1,7 milijarde dinara, što znači da se na nestandardne metode odnosilo samo pet i po odsto prometa. Osvrćući se na trgovanje akcijama sa A listinga Dostanićeva je rekla da se šest i po odsto ukupnog prometa odnosilo na akcije "Tigra" i "Energoprojekt holdinga" i da je njihova cena porasla 27, odnosno 125 odsto. Pritom je najavila da će od ponedeljka A listing imati novo ime "prajm listing" a B listing će se zvati standard, ali će se i uslovi za ulazak na njih promeniti. Za prajm listing biće potreban kapital od 20 umesto 10 miliona. Kao izuzetno likvidne i za investitore privlačne ona je pomenula akcije niške AIK banke i Veterinarskog zavoda. („Pregled“)


NAUČNICI POZIVAJU NA OPREZ Visok nivo šećera u krvi UDVOSTRUČUJE RIZIK OD SMRTI oboljelih od korone - Srpskainfo\nOboljeli od kovida-19 kojima je nivo šećera u krvi visok izloženi su dvostruko većem riziku od smrti, čak i ako nisu dijabetičari, pokazuje studija sprovedena u Vuhanu.\nRanije studije pokazale su da postoji veza između abnormalno visokog nivoa šećera u krvi i pojačane opasnosti od smrti od posljedica zapaljenja pluća, moždanog udara, infarkta, traume i operacije, piše Blic.\nSada je, međutim, potvrđeno i da postoji veza i između dijabetesa i pojačanog rizika od smrti kod pacijenata oboljelih od kovida-19, saopštio je tim naučnika sa Univerziteta za nauku i tehnologiju Huandžong, u Vuhanu.\nŠtaviše, čak i u slučajevima kovida-19 kod kojih nije diganostikovan dijabetes, visok nivo šećera u krvi povećava rizik od smrti.\nAutori studije veruju da u mehanizme koji stoje iza pojačanog rizika možda spadaju promjene u stvaranju krvnih ugrušaka, ali i funkciji zidova krvnih sudova.\nSvijet Korona virusšećer


Univerzitet za poslovne studije - Siniša Adamović na 3. GS1 konferenciji "Digitalna transformacija poslovanja i uloga GS1 standarda"\nAktuelle Seite: Home Novosti Siniša Adamović na 3. GS1 konferenciji "Digitalna transformacija poslovanja i uloga GS1 standarda"\nSiniša Adamović na 3. GS1 konferenciji "Digitalna transformacija poslovanja i uloga GS1 standarda"\nMontag, 04. Juni 2018 23:58\nSiniša Adamović, student na Fakultetu pravnih nauka i na Fakultetu za informacione tehnologije i dizajn, učestvovao je na 3. GS1 konferenciji "Digitalna transformacija poslovanja i uloga GS1 standarda" koja je održana u Sarajevu.\nDigitalna transformacija, nazivana i četvrtom industrijskom revolucijom, predstavlja korištenje digitalnih tehnologija u svim područjima poslovanja. To rezultira kompletnom transformacijom modela poslovanja i generisanjem novih tokova prihoda. Prema rezultatima istraživanja, čak 84% kompanija vjeruje da je digitalna transformacija važna ili izuzetno važna za njihov opstanak u narednih pet godina.\nUčesnici 3. GS1 konferencije saznali su koji su to svjetski projekti aktuelni u lancima snabdijevanja. Istovremeno, informisani su o savremenim tehnološkim rješenjima u vezi sa standardizacijom i automatizacijom poslovnih procesa korištenjem GS1 standarda, čime se efikasno doprinosi razvoju poslovanja.\n“Veliko je zadovoljstvo biti dio ovakvog događaja i upoznati eksperte, učesnike iz cijelog svijeta”, naglašava Siniša Adamović i dodaje da sva izlaganja bila izvrsna.\n“Moju pažnju posebno je privuklo predavanje Daria Radoševića (Špica Systems d.o.o. Sarajevo), koji je prezentovao WMS i elektronsku razmjenu podataka. Ta tema mi je interesantna jer sam student Fakulteta za informacione tehnologije i dizajn. Takođe, mnogo sam naučio na prezentaciji Muhameda Semića (Deloitte d.o.o. BiH) o digitalnoj transformaciji poslovanja. Saznao sam nešto više o trenutnim mogućnostima i fazama koje bismo u budućnosti trebali da prođemo na putu digitalne transformacije”, ističe Siniša.\nKonferencija je i ove godine okupila oko 80 učesnika, predstavnika firmi sa područja Bosne i Hercegovine iz različitih sektora privrede. Od predavanja do završne panel diskusije, opšti zaključak konferencije bio je da bez primjene standardnih rješenja, među kojima su i GS1 standardi, nije moguće postići optimizaciju poslovnih procesa.\nViše informacija o 3. GS1 konferenciji "Digitalna transformacija poslovanja i uloga GS1 standarda" možete pročitati OVDJE.


Kočioni sistemi ATE - Lav Auto\nKategorija: Kočioni sistem\nOriginalni ATE kvalitet nudi maksimalnu sigurnost u bilo kojoj situaciji vožnje, jer obezbeđuje optimalan način kočenja. Inovacija u oblasti primene zaštinih slojeva na delovima predstavlja brigu i maksimalnu posvećenost proizvođača. ATE - lider u oblasti kontrole kočenja i kočnica u preko 75 zemalja širom sveta!\n“Kvalitet naših proizvoda ubeđuje servisere, krajnje korisnike, i naravno proizvođače motornih vozila”.\nProizvodi ATE su prvi izbor za originalnu opremu. Korišćenje 160 različitih mešavina materijala za kočione pločice, uvek u skladu sa kvalitetima serije dovodi ovog proizvođača na najviši rang, obzirom da drugi proizvođači obično koristite samo četiri ili pet različitih mešavina. Kao rezultat celokupne poslovne strategije ATE je na vodećoj poziciji u aftermarketu: Broj 1 u Nemačkoj sa tržišnim učešćem od preko 30%, broj 2 u Evropi, i širom sveta jedan od prvih deset.


Srbija ne razmišlja o zatvaranju granice - Ekonomske Vesti\nPodneli ostavku zbog slike Rafaela\nGotova stvar: ECB će dalje sniziti svoju kamatu\nLončar: U Srbiji nema koronavirusa, ali je realno da se pojavi\n19. okt. 2015 Andrija Matić 0 Comments Aleksandar Vulin, Berkasovo, granice, imigranti, izbeglice, migranti, Nebojša Stefanović\nSrbija ne razmišlja o zatvaranju granice i očekuje od Evrope stav u rešavanju migrantske krize, saopštili su ministri Nebojša Stefanović i Aleksandar Vulin, prenosi Tanjug.\nStefanović je na konferenciji za novinare ocenio da se odnosi u Evropi komplikuju i naveo primere zatvaranje granice Austrije prema Sloveniji, razmatranje Slovenije da zatvori granice prema Hrvatskoj, zatvaranje mađarskog zelenog graničnog pojasa sa Hrvatskom.\n„Evropa mora doneti neku vrstu odluke koja će biti obavezujuća za sve države članice, ali i dati smernice kako da postupamo dalje, pogotovo što je ovakva vrsta krize komplikovana, a posebno sada kada idu hladni dani, kiše i sneg“, rekao je Stefanović.\n„Mi i dalje ne razmatramo zatvaranje naših granica zato što smatramo da to nije rešenje. Mi u svakom trenutku možemo da kontrolišemo granice naše zemlje i potpuno zatvorimo i za saobraćaj i za migracije, ali šta bi time dobili osim veću muku za te ljude“, rekao je Stefanović.\nPrema njegovim rečima, Srbija oseća odgovornost prema tim ljudima, ali je na Evropi da definiše neka pravila igre i očekuje da dobije adekvatnu pomoć.\n„Srbija će biti spremna da brani svoj prostor, spremna je da se nosi sa krizom i spremni smo da otvorimo i još kapaciteta, ali nam je potrebna politička volja šta će se dogoditi u budućem vremenu“, rekao je ministra unutrašnjih poslova.\nOn je dodao da nije moguće da se svi migranti zadrža na teritoriji Srbije, niti to može ekonomski da izdrži, niti to inače radi ijedna država u Evropi.\n„Nama migranti dolaze iz EU i mi se moramo dogovarati sa EU kakva će biti politika dalje u vezi te situacije, koja prevazilazi i njene kapacitete“ rekao je Stefanović.\nMinistar Vulin je naveo da je situacija na graničnom prelazu Berkasovo veoma teška, da će se preduzeti mere, očistiti prostor i ukloniti šatori i doneti novi i ljudi snabdevati hranom, vodom i svime što je potrebno.\nMeđutim, upozorio je Vulin, to je sve „lečenje prehlade“, a suštinski bolest je mnogo teža.\n„EU mora da kaže koliko će ovo još moći da traje…Srbija nije odgovorna za migrantsku krizu i shodno tome ne može ni da da rešenje, niti da nosi teret te krize“, rekao je Vulin.\nOn je precizirao da je u Srbiji trenutno oko 7.000 migranata, što je veliki ali ne i preveliki broj, ali i upozorio da je druga situacija ako ostaju na teritoriji Srbije, sa čim bi morali da se nosimo na potpuno drugi način.\n← Hrvatska: Kad Nemačka zatvori granice, zatvaramo i mi\nSaudijska Arabija nema para da plati građevinare →\nHrvatska ima misteriozni plan za izbeglice\n15. sep. 2015 Luka Matić 1\nBajakovo: Blokada za sve sa pasošem Republike Srbije (VIDEO)


Policajac sa Petlovog Brda - Domace serije\nVideo » Domaće serije » Policajac sa Petlovog Brda\nDomaca serija - Pilicajac sa Petlovog Brda. Serija je premijerno prikazana 1993 godine a prati zivot jednog Beogradskog policajca koji zivi na Petlovom Brdu sa svoje petoro dece iz cetiri braka. Ocigledno veliki zenskaros, ovom policajcu sve jedno nije poslo za rukom da zadrzi ni jednu zenu a njegove 4 bivse zene koje imaju uspesne karijere ali ne i vremena za porodicu. One su sada najbolje prijateljice koje se redovno sastaju kako bi ogovarale i spletkarile Boska, kome su ostvaile decu a u koga su potajno jos uvek zaljubljene zbog cega su vrlo ljubomorne. Zivot sa tako brojnom porodicom kojoj Bosko izigrava i oca i majku pun je neobicnih i komicnih situacija, ali ljubav prema porodici pomaze mu da uvek nadje izlaz iz svega...\nOcena: 4.5 od 191 glasa\nDomaća serija Policajac sa petlovog brda 1. epizoda, uživo preko interneta.\nDomaća serija Policajac sa petlovog brda 2. epizoda, uživo preko interneta.\nOcena: 4.7 od 94 glasa\nDomaća serija Policajac sa petlovog brda 3. epizoda, uživo preko interneta.\nOcena: 4.8 od 99 glasa\nDomaća serija Policajac sa petlovog brda 4. epizoda, uživo preko interneta.\nOcena: 4.8 od 82 glasa\nOcena: 4.6 od 85 glasa\nDomaća serija Policajac sa petlovog brda 6. epizoda, uživo preko interneta.\nDomaća serija Policajac sa petlovog brda 7. epizoda, uživo preko interneta.\nDomaća serija Policajac sa petlovog brda 8. epizoda, uživo preko interneta.\nOcena: 4.8 od 67 glasa\nDomaća serija Policajac sa petlovog brda 9. epizoda, uživo preko interneta.\nOcena: 4.7 od 67 glasa\nDomaća serija Policajac sa petlovog brda 10. epizoda, uživo preko interneta.\nDomaća serija Policajac sa petlovog brda 11. epizoda, uživo preko interneta.\nDomaća serija Policajac sa petlovog brda 12. epizoda, uživo preko interneta.


Briga za kasu UN - Borivoj Erdeljan - Dnevni list Danas\nPočetna » Kolumna » Briga za kasu UN\nBorivoj Erdeljan26.01.2022. 18:00\nIran je platio članarinu i vratio pravo glasa u Ujedinjenim nacijama.\nDug je namirila u stvari Južna Koreja sa američkim sankcijama zarobljenog računa Islamske republike u južnokorejskim bankama, ali uz saglasnost Vašingtona.\nNaizgled začarani krug je obrazac složenih diplomatsko – političkih, pa i matematičkih formula, kojima se ponekad uređuju praktične potrebe.\nU dve banke u Seulu leži oko sedam milijardi iranskih dolara (širom sveta najmanje stotinu milijardi, po podacima Instituta za mir), zamrznutih zbog „atomske neposlušnosti“, pa je sa osamnaest odloženih miliona ravno zrnu peska u pustinjii, kojim je izmiren dug UN.\nPrema Povelji UN učesće u odlučivanju u Generalnoj skupštini se oduzima članici, koja u prethodne dve godine nije ispunila obaveze, razrezane za izdražavanje svetske organizacije.\nTeheran je već iskusio takvu kaznu prošle godine u januaru, pravdajući se da „zbog Trampovih ekonomskih sankcija nema para“.\nPosle višemesečnih pregovora u junu mu je odobreno „izuzeće: od pravila, uz naknadnu uplatu, pa je iranski predstavnik mogao da glasa za izbor članova Saveta bezbednosti.\nU redovnom godišnjem pregledu finansijske discipline članstva, generalni sekretar UN Antonio Gutereš je saopštio da se suspenduje pravo glasa osam zemalja, malih i u različitim nevoljama, ali i Venecuele (nije sakupila oko 40 miliona dolara) i Sudana (trebalo mu je jedva tri stotine hiljada).\nIran je pomilovan brzopoteznom uplatom, a Komorska ostrva, Sveti Toma i Sejšeli su za 2022. pomilovani uz razumevanje da se nalaze u uslovima, koje ovi siromasi ne mogu da kontrolišu.\nSvake tri godine, naime, skoro dve stotine država-članica, odlučuju o formuli za izračunavanje pojedinačnog godišnjeg doprinosa budžetu UN i troškovima mirovnih operacija.\nTo je rešavanje veoma komplikovane jednačine, pomoću brojnih elemenata i niz pomoćnih merila, ali i procene „ko stvarno može to da plati“ pošto se utvrdi mesto svake države u svetskoj ekonomiji, prihod po glavi stanovnika, ali i donja granica za nerazvijne i najviša za najrazvijenije.\nIma i popusta za posebne doprinose, recimo kroz učešće u mirovnim operacijama (Indija je vodeća na toj listi).\nPostoje i dodatni dobrovoljni davaoci. Ovako složena finansijska Rubikova kocka UN vrlo malo i retko se menja.\nZa 2022. godinu budžet za funkcionisanje UN je oko tri milijarde dolara, dok je izvršenje tekućeg troškovnika mirovnih operacija (završava se 20. juna) od 6,38 milijardi dolara u toku.\nNajviše novca UN daju četiri države -pre svega SAD (popunjava 22 odsto budžeta), Kina (12), Japan (8,5) i Nemačka.\nSabrano to čini polovinu para u kasi svetske organizacije.\nDoprinos Francuske i Britanije iznosi četiri, odosno pet odsto, Italije oko tri, a Rusije 2,4.\nVeć u januaru dvadeset najrevnosnijih zemalja uplatile su u potpunosti obaveze za ovu godinu, neke male kao Nauru sa svojih simboličnih dvadeset devet hiljada, ali i Nemačka – 175 miliona dolara i Holandija četrdeset.\nU zakašnjenju, dužnika krajem godine 2021. bilo je šezdeset, među njima i najveći i darodavac – Amerika, sa tekućim zaostatkom čak od nekoliko stotina miliona, skoro milijardu dolara!\nVašington je svakako poseban slučaj, koji izdašne uplate usklađuje sa svojim budžetskim kalendarom, ali još više sa oscilacijama u domaćim ili međunarodnim političkim proračunima.\nRecimo, 1999. SAD su bile čak pred gubitkom prava glasa u Generalnoj skupštini UN.\nPotom je paketom senatora (u to vreme, danas predsednika) Džoa Bajdena i Džesi Helmsa došlo do svojevrsnog poravnanja, kasnije i uplate zaostalih rata, a od Obamine administarcije i urednijem ispunjavanju obaveza.\nJedan od pedantnih analitičara i to tumači: „Kad Sjedinjene Države ne ispunjavaju obaveze prema budžetu UN i finansiranju mirovnih operacija, to ugrožava programe svetske organizacije, koji su u nacionalnom interesu SAD. To takođe negativno utiče na sposobnost Amerike da ostvaruje svoje potrebe i ciljeve kroz UN. Ovakav nalaz potvrđuju rezultati anketa u kojima sedam od deset Amerikanaca podržava izdržavanje UN.“\nPare i politika se međusobno pomažu…


Mediji: Otkriven tajni plan NATO-a za obuzdavanje Rusije | NATO News | Al Jazeera\nPredloženo je i da se u Evropi aktivnije angažiraju avioni B-2 i B-52 (Arhiva)\nNATO je poslao članicama Alijanse tajni dokument u kojem su nabrojane varijante reagiranja u slučaju da Rusija naruši Sporazum o likvidaciji raketa srednjeg i malog dometa, piše njemački list Sueddeutsche Zeitung, pozivajući se na izvore.\nPrema pisanju lista, u dokumentu pod naslovom “Šta bi bilo da…” nabrojano je 39 mogućih načina “obuzdavanja” Rusije, a među njima su intenzivnija strategija nuklearnog obuzdavanja, postavljanje novih sistema za rano otkrivanje projektila i jačanje mornaričke odbrane.\nPredloženo je i da se u Evropi aktivnije angažiraju avioni B-2 i B-52, kao i da se poveća operativna gotovost eskadrila bombardera koji su razmješteni u Evropi, a sposobni su da nose nuklearnu municiju, navodi list i dodaje da autori dokumenta pozivaju da pregovori sa Rusijom počnu.\nMeđusobno optuživanje Moskve i Washingtona\nOni su, također, protiv toga da Sjedinjene Države raskinu Sporazum o likvidaciji raketa srednjeg i malog dometa i da se posvete izradi sopstvenih projektila, jer alijansa vjeruje da bi to moglo da “zaoštri antiameričko raspoloženje”.\nKako se navodi, nove sankcije Moskvi zbog Sporazuma o likvidaciji raketa malog i srednjeg dometa kategorički se odbijaju kao rješenje.\nPredstavnik NATO-a u odgovoru na pitanja lista nije ni opovrgao ni potvrdio postojanje tajnog dokumenta, ali je saopćio da se unutar Alijanse razgovara o poštovanju Sporazuma o likvidaciji raketa malog i srednjeg dometa.\nTaj sporazum zabranjuje posjedovanje balističkih i krstarećih raketa sa prečnikom dejstva od 500 do 5.500 kilometara, a Moskva i Washington se međusobno optužuju za narušavanje tog sporazuma koji je potpisan 1987. godine.\nStoltenberg: Rusija ugrožava stabilnost Evrope\nIstovremeno, američki ministar odbrane James Mattis tvrdi da Rusija želi mijenjati granice u Evropi.\nVježba nije odgovor na američke sankcije, poručuju iz Moskve.


Sud potvrdio: Vukotiću 15 meseci zatvora - KRIK\nSud potvrdio: Vukotiću 15 meseci zatvora\nObjavio/la KRIK.rs 18 februara, 2019\nPresuda kojom je vođa škaljarskog klana Jovan Vukotić osuđen na 15 meseci zatvora zbog korišćenja lažnog pasoša postala je pravosnažna nakon što ju je potvrdio Viši sud u Beogradu.\nViši sud je odbacio žalbe Vukotićevih advokata i potvrdio presudu Drugog osnovnog suda iz novembra prošle godine kojom je Vukotić osuđen na 15 meseci zatvora jer je koristio falsifikovan makedonski pasoš.\nPasoš na ime Georgije Andonov, Vukotić je koristio nekoliko meseci tokom 2018. na aerodromima u Barseloni, Varšavi, Antaliji, Istanbulu i u Ukrajini.\nOn je na suđenju priznao da je imao makedonski pasoš navodeći da ga je dobio „u specijalne svrhe“.\nVukotić (foto: printskrin)\nIspričao je i da je sudski postupak posledica prljave medijske kampanje koju vodi „jedna kriminalna grupa koja preko njega želi da stavi u zapećak sva krivična dela koja je izvršila u Srbiji i Crnoj Gori.“\nZa njim je, kako je rekao, bila raspisana plava poternica na osnovu koje je crnogorska policija dobijala informacije o njegovom kretanju – zbog čega je koristio lažni pasoš.\nNjegovi advokati tvrdili su da pasoš nije falsifikovan jer nije menjan nakon što je izdat u policiji.\nVukotić je, podsetimo, početkom septembra 2018. uhapšen u Turskoj po poternici koju je za njim raspisala Grčka zbog sumnje da je učestvovao u švercu 135 kilograma kokaina. Prilikom hapšenja kod njega je pronađen lažni pasoš. Proteran je u Srbiju, čiji je državljanin, gde je pokrenut postupak.\nU međuvremenu grčki pravosudni organi zatražili su od srpskog tužilaštva da otvori istragu protiv Vukotića zbog 135 kilograma kokaina. Tužilaštvo je zahtev odbilo i zatražilo od Grčke da joj dostavi dokaze uz pomoć kojih bi moglo da pokrene istragu. Srpsko tužilaštvo još nije donelo konačnu odluku u ovom slučaju.\nProtiv Vukotića se u Crnoj Gori vodi istraga zbog utaje poreza i sumnjiči se za učešće u pokušaju ubistva. Zbog pomaganja pri pokušaju ubistva osuđen je 2002. godine na godinu dana zatvora. Sudilo mu se i zbog pucnjave u diskoteci „Madam Koko“ 2012, godine u Tivtu, ali je u tom slučaju oslobođen optužbi.\nVukotića bezbednosne službe označavaju kao vođu škaljarskog klana koji se bavi međunarodnim švercom kokaina. Njegova grupa je od 2014. godine u sukobu sa kavačkim klanom zbog više od 200 kilograma kokaina koji je nestao u Španiji, a navodno je pripadao kavačkom klanu.\nSukob ova dva klana doveo je do toga da su se i druge grupe priklonile nekoj od zaraćenih strana. U međusobnim obračunima ubijeno je desetine osoba na obe strane. Detaljnije o tome pročitajte u bazi mafijaških obračuna – „Crnoj knjizi“.\nKavački klan i njemu pridružene grupe, kako su novinari KRIK-a u više navrata otkrili, ima kontakte sa uticajnim ljudima u srpskoj policiji i vladajućoj stranci.


Trivić: Institucionalno pomoći razvoj književne scene - Glas Srpske\nSrna 02.11.2021 11:07\nBANjALUKA - Ministarstvo prosvjete i kulture Republike Srpske opredijeljeno je da institucionalno pomogne razvoj književne scene u Srpskoj, jačajući izdavačku djelatnost i književno stvaralaštvo, te stavljajući pisca na pijedestal društvenog poštovanja, rekla je resorni ministar Natalija Trivić.\nTrivićeva je na otvaranju Konferencije "Književnost danas i sutra" istakla da se jedino jačanjem književne scene i afirmacijom domaćih autora, kao i njegovanjem kulturnog identiteta kroz kulturu čitanja, jača i istovremeno čuva nacionalni identitet, što je i obaveza institucija.\n"S ciljem afirmacije i popularizacije književnosti i izdavaštva Republike Srpske Ministarstvo izdvaja sredstva za objavljivanje novih djela, prevođenje djela domaće književnosti na strane jezike, predstavljanje izdavačke produkcije na međunarodnim sajmovima, kao i podršku književnim manifestacijama, te otkup knjiga koji se od 2013. godine sprovodi bijenalno", rekla je Trivićeva.\nPrema njenim riječima, cilj je da se uvežu sve segmenti upravljanja književnom djelatnošću u Srpskoj, te da ojača uloga Udruženja književnika Republike Srpske.\nKnjiževnik Tanja Stupar Trifunović rekla je da će se na konferenciji pokušati definisati koji su to problemi, kao i pronaći rješenja, kako bi se poboljšao položaj književnika.\n"Jedno od mogućih rješenja jeste da se domaći autori i stvaraoci prepoznaju kao neko ko je kreator kulturnog života, jer imamo situaciju da su upravo oni najnevidljiviji u društvu u kojem se bavimo kulturom", rekla je Trifunovićeva.\nOna smatra da je vrijeme da se to promijeni i da se književnicima da značaj koji zaslužuju i budu prisutniji u društvenom životu.\nDirektor izdavačke kuće "Imprimatur" Boris Maksimović rekao je da stanje u izdavaštvu u Republici Srpskoj nije dobro, te da postoji mnogo prostora za poboljšanje.\n"Dobro je što postoji dobra volja da se to stanje popravi, te ćemo danas analizirati sadašnje stanje, te predložiti buduće pravce razvoja", rekao je Maksimović.\nKonferenciji, koju organizuje Ministarstvo prosvjete i kulture Republike Srpske, prisustvuju književnici, predstavnici izdavačkih kuća, Narodne i univerzitetske biblioteke Republike Srpske, studenti i profesori sa Filološkog fakulteta Univerziteta u Banjaluci, direktori najvažnijih književnih manifestacija, kao i predstavnici medijskih kuća.\nPlanirana su četiri tematska panela - "Položaj književnosti", "Izdavaštvo u Republici Srpskoj", "Promocija književnosti" i "Nabavka bibliotečke građe".


Vještačka đubriva iz Lukavca ponovno osvajaju tržište - Klix.ba\nAzotara ponovo radi Vještačka đubriva iz Lukavca ponovno osvajaju tržište\nAzotara ponovo radi\nVještačka đubriva iz Lukavca ponovno osvajaju tržište\n2.12.2010. u 12:13\nNakon obavljenoga remonta i nabavke sirovina, fabrika Azotara, koja posluje u sastavu GIKIL Global Ispat koksne industrije Lukavac, oživjela je proizvodnju đubriva KAN (kalijum-amonijum-nitrat).\nAzotara ima godišnji kapacitet od 100.000 tona vještačkih đubriva, što je dovoljno da pokrije više od 50% potreba poljoprivrednika u Bosni i Hercegovini. Posebno je ova vijest važna za domaću poljoprivrednu proizvodnju, s obzirom da su vještačka đubriva iz Azotare Lukavac projektovana za prosječnu kiselost i kvalitet zemljišta u Bosni i Hercegovini. Inkorporirani crvenkasti filer, sadržaj magnezija i rastresitost đubriva, karakteristike su zbog kojih KAN zadovoljava u potpunosti i standarde evropskog tržišta.\n"Azotara je prva fabrika za proizvodnju mineralnih đubriva na Balkanu, sa pola stoljeća iskustva u proizvodnji vještačkih đubriva, samim tim imamo i obavezu prema potrošačima i konkurenciji da naš kvalitet ostane na visokom nivou", istakao je Faik Buševac, zamjenik generalnog direktora GIKIL-a.\nStav menadžmenta GIKIL-a je da ukoliko se želi zadržati visoka pozicija na tržištu, kompanija mora neprekidno raditi na inovacijama i razvoju, što u konačnici za cilj ima kvalitetniji proizvod i zadovoljnoga kupca. U tom smislu u proteklom periodu aktivnosti GIKIL-a bile su fokusirane na automatizaciju, optimalizaciju i modernizaciju postrojenja fabrike đubriva. Ove aktivnosti imale su za rezultat smanjenje gubitaka u procesu proizvodnje, poboljšanje kvaliteta, pakovanje gotovog proizvoda prema evropskim standardima, te stvaranje uslova za nove proizvode i zadovoljavanje ekoloških standarda.\nKako su istakli u menadžmentu, Global Ispat Koksna industrija Lukavac u fazi je i realizacije projekta certificiranog smanjenja stakleničkih gasova (CDM projekat), koji je vezan za Azotaru. Namjera je da se u postrojenju za proizvodnju azotne kiseline u Fabrici đubriva u GIKIL-u instalira sekundarni katalizator, koji će dovesti do smanjenja stakleničkih gasova. Projektovanje je već okonačno, a GIKIL je spreman sa evropskim partnerima krenuti u realizaciju ovog zahtjevnog projekta.


POSTIGNUT DOGOVOR: Lideri nemačke vlade našli rešenje za spor oko Masena! • HAPPYTV.RS\nLideri vladajuće koalicije u Nemačkoj postigli su dogovor o rešavanju spora o budućnosti šefa domaće obaveštajne službe bezbednosti Hans-Georga Masena, rekao je ministar unutrašnjih poslova Horst Zehofer.\nOn je rekao da će Masen postati "specijalni savetnik" u ministarstvu unutrašnjih poslova za "evropska i međunarodna pitanja", prenosi AP.\nProšle nedelje postignut je dogovor da Masen bude smenjen sa te funkcije, ali da bude postavljen ya zamenika ministra unutrašnjih poslova.\nTo je, navodi AP, razbesnelo mnoge članove Socijaldemokratske partije (SPD), manjinskog partnera u koalicionoj vladi.\nTa stranka zahtevala je da Masen bude potpuno izbačen iz vlade jer je nastojao da neutralizuje najnovije nasilje nad migrantima, međutim, na njegovu stranu je stao ministar unutranjih poslova Horst Zehofer, koji se protivi migratnskoj politici kancelarke Angele Merkel, smatrajući je preblagom.\nLiderka SPD-a Andrea Nales u petak je zatražila od kancelarke da poštuje dogovor o smenjivanju Masena, a Merkelova je potom izjavila da i ona i njeni koalicioni partneri žele da pronađu rešenje ovog problema.\n"Dogovorili smo se da preispitamo situaciju. Želimo da dođemo do zajedničkog i održivog rešenja, a to ćemo uraditi tokom vikenda", rekla je Merkelova.\nMasen je smenjen 18. septembra sa dužnosti šefa unutrašnje bezbednosti Nemačke zbog sukoba s nemačkom kancelarkom u vezi s antimigrantskim nasiljem u zemlji.\nOn je, suprotno kancelarki, tvrdio da prilikom antiimigrantskih nereda u Kemnicu, na istoku zemlje, neonacisti nisu maltretirali imigrante.


ZAJEDNIČKA DOBRA I DRUŠTVENA REPRODUKCIJA - Nelt Edukativni Program\nZAJEDNIČKA DOBRA I DRUŠTVENA REPRODUKCIJA\nRazgovor o mogućnostima konceptualizacije i uspostavljanja drugačije ekonomije koja ne počiva na ekstraktivnim mehanizmima i tržišnim principima karakterističnim za kapitalizam, već na ideji zajedničkog dobra.\nKroz pregled i analizu institucija i načina kojima se u postojećem ekonomskom sistemu obezbedjuje ljudska i društvena reprodukcija (svojina, proizvodnja, razmena, potrošnja, rad itd.) predavanje otvara potencijalne drugačije putanje za njihovo ostvarivanje.\nPredavanje je predstavilo aktivnosti i načine funkcionisanja platforme zajedničko.org čija misija je da doprinese izgradnji pravednog, ravnopravnog i solidarnog društva utemeljenog na praksama demokratskog učešća i kontrole, participativnog upravljanja, zadružnog, javnog i društvenog vlasništva, te ekonomske aktivnosti koja je zasnovana na načelima samoorganizacije, saradnje i solidarnosti. https://zajednicko.org/\nDiplomirala je međunarodne odnose na Fakultetu političkih nauka u Beogradu, a zvanje mastera stekla na Institutu za sociologiju Freie Univerzitetu u Berlinu. Bavi se temama na preseku između politike, ekonomije i tehnologije, pre svega digitalnom transformacijom i budućnošću rada, političkom ekonomijom interneta, i konceptom zajedničkih dobara (commons). Radila je kao projektna menadžerka u Novoj Iskri, jedna je od urednica magazina Zent i jedna od osnivačica i članica Platforme za teoriju i praksu društvenih dobara.…\nDiplomirala na Arhitektonskom fakultetu u Beogradu. Nakon što je stekla zvanje mastera na Studijama roda, na Fakultetu političkih nauka nastavila je sa doktorskim studijama. Njena teorijska istraživanja i aktivistički rad presecaju savremenu političku teoriju, feminističku kvir teoriju i urbane kritičke studije. Deo je tima Institituta za urbane politike (Ministarstvo prostora) i jedna od osnivačica Platforme za teoriju i praksu društvenih dobara.…


Čija će biti autostrada? - Biznis.rs\n10.4.2021 15:22 Autor: Vladimir Jokanović 1\nŠpanska građevinska grupa ACS obratila se italijanskoj Atlantiji kako bi otkupila koncesiju na najveću mrežu auto-puteva u zemlji za 10 milijardi evra. ACS grupa...\nŠpanska građevinska grupa ACS obratila se italijanskoj Atlantiji kako bi otkupila koncesiju na najveću mrežu auto-puteva u zemlji za 10 milijardi evra. ACS grupa nadmašila je ponudom italijanski investicioni fond pod državnom kontrolom, koji predvodi banka CDP.\nPonuda ACS mogla bi da bude preokret u višegodišnjoj sagi o budućnosti Autostrade pel l’Italia (ASPI), glavnog italijanskog operatora drumarina. Atlantija je pod pritiskom da se odrekne kontrole nad auto-putevima nakon tragičnog kolapsa mosta u Đenovi 2018. godine.\nASPI ima 3.000 kilometara puteva na kojima se naplaćuje putarina. Početkom tekuće nedelje, predsednik ACS Florentino Perez potvrdio je svoje planove za transakciju, prenosi Corner. Njegov cilj je stvaranje velike infrastrukturne grupe nakon prodaje dela biznisa koja bi trebalo da mu donese pet milijardi evra.\nItalijanski zvaničnici istakli su da će svaki potez u pravcu kupoprodaje koncesije uvek morati da računa sa “željama italijanske vlade“. ACS je prvi izrazio konkretno interesovanje nakon kolapsa mosta u Đenovi, kada su poginule 43 osobe.\nItalijanski analitičari ocenjuju da će Italiji biti teško da preda tako veliku infrastrukturu stranoj kompaniji. Naročito kada se ona takmiči protiv same države. Oni očekuju da će proces kupoprodaje trajati mesecima, kao i da treba tražiti 12 milijardi evra. ASPI je jedna od najvećih koncesijskih grupa u Evropi, koja je u 2019. ostvarila bruto profit od 2,2 milijarde evra.\nAtlantia se sporazumom sa italijanskom vladom obavezala da će smanjiti iznos putarine i da će uložiti više od tri milijarde evra u narednih nekoliko godina. Većina ugovora ASPI za naplatu putarina ističe 2038. godine.\nAUTOPUT ITALIJA ŠPANIJA TRANSAKCIJE\n11.4.2021 #1 Author\nAko će dobiti bolje puteve i manje iznose putarina to onda nije loša odluka.


KUSTURICA OTKRIVA: Evo kako izgleda plan za rušenje vlasti u Republici Srpskoj, koji počinje u februaru! | Web-Tribune.com\nHome / TEMA DANA / KUSTURICA OTKRIVA: Evo kako izgleda plan za rušenje vlasti u Republici Srpskoj, koji počinje u februaru!\nKUSTURICA OTKRIVA: Evo kako izgleda plan za rušenje vlasti u Republici Srpskoj, koji počinje u februaru!\n13. decembra 2015.\tTEMA DANA 9 Comments\nJedan od bitnih pravaca plana za rušenje vlasti u Republici Srpskoj, koji su sačinili stranci, a koga opozicija treba da se pridržava, jesu povećane optužbe i kriminalizacija MUP-a Srpske i Radio-televizije Republike Srpske (RT RS), objavila je Iskra, zvanični portal „Andrićgrada“, u vlasništvu reditelja Emira Kusturice.\n– To je od presudne važnosti za proleće 2016. i za mogućnost protestnih okupljanja, jer će najvažniji segmenti biti mediji i bezbednost. MUP RS bi trebalo da bude optužen da štiti kriminalce zbog političkog uticaja, dobro osmišljenom i upornom kampanjom protiv MUP-a – navodi se u tekstu pod naslovom „Akcije Proljeće 2016. i Pomračenje – Drugi deo plana međunarodnih centara za rušenje vlasti u Republici Srpskoj“.\nDalje se ističe da slično treba da se radi i sa RT RS, koja „mora da bude stalno pod pristiskom i to mnogo jače nego ranije, jer je njen uticaj bio dosta potcenjen“.\nPrema navodnom planu, nakon što se odustalo od jesenjih demonstracija, zbog nedovoljnog broja nezadovoljnih građana, potrebno je da MUP i RT RS budu dodatno problematizovane institucije i „omrznute kod stanovnika entiteta“.\nKako je navela Iskra, u planu se navodi da će „delovanje opozicije Republike Srpske biti u pet pravaca, dok će kolateralni pravci biti od međunarodnih faktora (OHR, Amerika, Engleska).\n„Proveravaju se veze sa Srbijom i Rusijom“\nU drugom delu navodnog plana, kako se ističe, navedeno je da se prilikom nedavne posete Americi ministar bezbednosti BiH Dragan Mektić sastao sa operativcima državne bezbednosti SAD i ekspertskim timovima i da mu je tom prilikom rečeno da ti timovi rade „na obradi veza vođstva RS s Vladom Srbije i Rusije i da se provode istrage sa svim kreditnim aranžmanima i finansijskim transakcijama Vlade Republike Srpske“.\nPrema pisanju Iskre, deo navodnog plana za rušenje vlasti u RS i predsednika ovog entiteta objavila je nedavno ruska agencija Sputnjik, dok je ovo preostali deo plana, u koji su, kako navode, imali uvid.\nNavodno se od opozicije RS zahteva da obezbedi skupštinsku većinu u parlamentu RS, tako što će nekoliko „pogodnih“ poslanika prevesti iz vladajuće koaliciije u opoziciju.\n-Kao posebno bitno u planu, koji su skrojili stranci, navodi se preporuka da se Dragan Čavić, predsednik Narodnog demokratskog pokreta, mora nametnuti kao vođa opozicionih poslanika u Narodnoj skupštini RS, jer ostali nemaju dovoljno autoriteta i iskustva kao Čavić, koji je proveren i dobar za saradnju u našim projektima – piše navodno u planu za rušenje vlasti u RS.\nJedan od pravaca za delovanje opozicije, navodi se dalje, „jeste reaktiviranje pritisaka na koalicione partnere SNSD-a- socijaliste i DNS, čije lidere treba ponovo ponuditi da promene stranu i dobiju amnestiju, ako ima kakvih optužbi na njihov račun“.\nTakođe, navodi se u tekstu, treba računati i na pomoć nevladinih organizacija i pojedinaca, kako bi se do Nove godine postigao maksimalni efekat.\nIskra tvrdi da bi realizacija navodnog plana trebalo da počne krajem februara i da je taj plan već dostavljen bezbednosnim institucijama BiH – Agenciji za istrage i zaštitu BiH (Sipa), Obaveštajno-bezbednosnoj agenciji (OBA), kao i Ministarstvu bezbjednosti, a da je već dostavljen i spreman materijal koji bi trebalo da bude upućen u Tužilaštvo BiH.\n– Čim materijal bude klasifikovan, navodi se u planu, počinje realizacija pripremljene operacije koja će nositi radni naziv ‘Pomračenje’. Za sve to vreme u Republici Srpskoj treba stvarati ambijent da će biti uhapšeni vodeći ljudi iz vlasti RS kao i niz uglednih privrednika – dodaje se u tekstu.\nTags akcije aligncenter Amerika Andrićgrad auto autoritet bez bezbednost bezbednosti broj centar daje dan delovanje demokratsko dobro dostavljen drugom država državne Engleska faktor februar finansijski godine građana institucije Iran jesen kamp KIM kraj kriminal Kusturica maj materija materijal ministar mogućnost nakon nedavno nekoliko nos operacije opozicija optužbe optužen organi organizacija ovan parlament partner plan počinje pojedinac pomoć ponovo porno portal poruka poslanik postigao potrebno pozicija prava predsednik prema pritisak problem projekti proleće promene protest protiv realizacija reditelj ren Rodni RTS ruska agencija san spreman Srbije Srpske tekst ten transakcija tužbe Tužilaštvo uhapšen usta uticaj uvid var veća vesti veza veze Vlada vlast vreme zova\nPrevious OVAKVU PLJAČKU JOŠ NISTE VIDELI: Pogledajte kako su lopovi čoveku ukrali 200 evra! (VIDEO)\nNext Dve sestre su bile kod zubara i nisu ni slutile da će postati pravi hit na internetu! (VIDEO)\nKosovo i Srbija su usvojili mapu puta za primenu energetskih sporazuma u okviru dijaloga pod …


Egipat želi Su-35, SAD najavile sankcije\nPrema pisanju nekoliko ruskih medija, Egipat je već potpisao sporazum o nabavci modernih ruskih aviona Su-35, uprkos sankcijama kojima prijete Sjedinjene Američke Države.\nEgipat će najvjerovatnije kupiti ruske avione, uprkos sankcijama SAD koje je najavio američki državni sekretar Mike Pompeo, prenosi Al Masdar News. Naime, SAD uvode sankcije državama koje kupuju rusko oružje.\nPomenuti izvor, pozivajući se na ruski medij Rossiyskaya Gazeta, tvrdi da bi njihovom nabavkom Egipat narušio regionalnu stabilnost, jer su ti avioni superiorniji od američkih F-15 i F-22. Prema tvrdnjama ruskih eksperata, Su-35 je napravljen da se nosi sa pomenutim američkim avionima.\nMeđutim, te tvrdnje su samo pretpostavke jer se ovi avioni još nisu našli na suprotnim stranama u nekom sukobu, a američki avioni dugo godina nemaju ozbiljnu konkurenciju.\nU subotu je ruska agencija TASS izvjestila da je u Rusiji već počela proizvodnja pomenutih aviona za Egipat. Pozivajući se na diplomatske izvore, TASS kaže da je dogovor o prodaji aviona Egiptu zaključen u Kairu 2018. godine.\nPodsjetimo, avioni Su-35 su najnoviji ruski avioni i pripadaju četvrtoj generaciji borbenih aviona. Pored Rusije, ove avione koristi i Kina, a Indonezija je odmakla u pregovorima o nabavci istih. Interesovanje za ove avione, prema pisanju medija, iskazivale su i Indija i Alžir.


Buldožeri, suzavac, pucnji: Ponovo haos u Kairu, 15 mrtvih : Nadlanu.com\nBuldožeri, suzavac, pucnji: Ponovo haos u Kairu, 15 mrtvih\nObjavljeno 14. avg 2013. / 09:28:11\nSve svetske agencije prenele su jutros kao najvažniju vest da su egipatske snage bezbednosti tokom noći započele akciju konačnog obračuna s pristalicama svrgnutog predsednika Mohameda Morsija, koji već nedeljama demonstriraju u Kairu, prenosi B92.\nPolicija i vojska krenule su sa "punom opremom" na dva glavna uporišta demonstranata, džamiju Raba al Adavija i trg Nada.\nAkcija obračuna s demonstrantima još traje, upotrebljeni su buldožeri, snajperi, suzavac, pucnji neprestalno odjekuju, a prema poslednjim informacijama policija je preuzela manje uporište Morsijevih pristalica, trg Nada.\nŽrtava, kako stižu vesti iz minuta u minut, ima sa obe strane.\nBBC je jutros javio da je, prema nepotvrđenim podacima, u sukobima policije i demonstranata tokom noći poginulo 15 osoba. Isto je javila i agencija AFP, čiji izveštač je video 15 tela u improvizovanim kovčezima kod džamije Raba al Adavija, dok su Muslimanska braća, partija svrgnutog predsednika, saopštila da je stradalo najmanje 100 demonstranata. Takođe, reporter BBC je javio i da je policija zatvorila nekoliko ulica, blokirajući tako demonstrante, a u izveštaju se navodi da se čula i pucnjava.\nS druge strane, egipatski ministar unutrašnjih poslova izjavio je da su u sukobima s demonstrantima stradala dva pripadnika snaga bezbednosti, a da je devet povređeno. Žrtve sa druge strane nije hteo da potvrdi.\nOn je rekao i da egipatska policija ne želi da proliva krv građana, dok je portparol Muslimanske braće saopštio da će demonstranti radije otići u grob nego napustiti svoje uporište.\nEgipatski predsednik svrgnut je 3. jula, a tom akcijom rukovodio je vojni vrh. Iako je privremeno rukovodstvo zemlje vrlo brzo izabrano, demonstranti koji smatraju da je Morsi nelegalno svrgnut odmah su počeli da se okupljaju. Od tada je u sukobima demonstranata i snaga bezbednosti poginulo više desetina ljudi.


RATNI POKLIČ IRANSKIH NAUČNIKA: Napadnite svaki američki avion - Uništite ovaj nerealni i izmišljeni lik | Novosti.RS\nAkademici su ukazali da je snaga SAD preuveličana, zahvaljujući „zapadnim, cionističkim i arapskim medijima“ i zatražili od generala Hadžizadea „da uništi ovaj nerealni i izmišljeni lik“.\nU Iranu su u toku pripreme za rat zbog eskalacije sukoba sa SAD koja je primetna poslednjih meseci. Početkom januara je objavljeno da je Ratna mornarica Irana podignuta u stanje borbene gotovosti, dok je Pentagon u decembru ojačao svoju bazu Ajn el Asad u Iraku. Neki izvori govore da se Iran plaši iznenadnog napada. Tome su doprinele glasine i pretnje predsednika Donalda Trampa koji je „obećao“ da će kazniti zemlju u slučaju da napadne američke vojnike u Iraku.\nIran Sjedinjene Američke Države Korpus čuvara islamske revolucije Amir Ali Hadžizade


ZAKON O ESTRADNOJ DJELATNOSTI: Kazne za kršenje Zakona kreću od 300 do 9.000 maraka, a plaćaju ih organizatori\nRepublička inspekcija je u saradnji sa Udruženjem estradnih radnika i estradnih umjetnika RS krenula u lov na muzičare koji bez ugovora sa organizatorima nastupaju u klubovima, kafićima, restoranima i drugim javnim mjestima.\nDa muzičari i te kako krše zakon "radeći na crno", pokazale su proteklog vikenda u Banjaluci kontrole inspektora, koji ni u jednom ugostiteljskom objektu u koji su kročili nisu zatekli muzičara koji je imao ugovor sa vlasnikom lokala ili organizatorom tog nastupa.\nPortparolka Inspektorata RS Dušanka Makivić istakla je da ti muzičari, osim što nisu imali ugovor, nisu ni bili registrovani kod Udruženja estradnih radnika i estradnih umjetnika. Kako bi se stalo u kraj radu na crno, dodala je ona, nadležne inspekcije nastaviće sa kontrolama i u drugim lokalnim zajednicama u RS.\n- Krajnji cilj inspekcije nije kažnjavanje, nego legalan rad i poštovanje prava estradnih radnika, ali i organizatora. Bez adekvatnog ugovora nijedna od strana nema mogućnost ostvarivanja bilo kakvih prava u slučajevima da ne bude ispoštovan usmeni dogovor - ukazala je Makivićeva.\nDodala je da se kazne za kršenje Zakona o estradnoj djelatnosti ("Sl. glasnik RS", br. 46/2004 i 106/2009), koji je na snazi od 2004. godine, kreću od 300 do 9.000 maraka, a plaćaju ih organizatori.\nOna je podsjetila da se, u skladu sa ovim zakonom, estradnom djelatnošću i javnim izvođenjem estradnih programa mogu baviti lica kojima je svojstvo estradnog radnika i umjetnika priznato od Udruženja.\n- Estradni radnici i umjetnici svoj angažman sa organizatorom izvođenja programa po zakonu moraju regulisati ugovorom koji jasno definiše prava i obaveze ugovornih strana - istakla je Makivićeva.\nGeneralni sekretar Udruženja estradnih radnika i estradnih umjetnika RS Rajko Lekanić istakao je da su godinama ukazivali na nepravilnosti, a nesprovođenje zakona, kako kaže, ugrozilo je rad Udruženja.\n- Kad se svi moraju pridržavati zakona, zašto to ne bi radili i estradni radnici - kategoričan je Lekanić.\nDodao je da Udruženje ima između 500 i 600 članova, što je, kako dodaje, tri pute manje nego što bi trebalo da ima.\nPrema njegovim riječima, u strahu od kazne pojedini muzičari su već počeli da se raspituju o članstvu i načinu rada.\n- Članarina je simbolična, a naša članska kartica je priznata u cijelom svijetu, tako da članovi mogu raditi bilo gdje - istakao je Lekanić.\nPredsjednik Udruženja radnika ugostiteljstva i turizma u RS Željko Tatić kaže da nije u redu da zbog muzičara, s kojima nije moguće sklopiti ugovor, ispaštaju ugostitelji.\n- Udruženje estradnih radnika i estradnih umjetnika RS svim vlasnicima lokala treba da dostavi spiskove onih koji su članovi i sa kojima je moguće sklopiti ugovor - rekao je Tatić.\nPjevačica u jednom banjalučkom bendu kaže da ona i njene kolege nisu članovi Udruženja, ali da će se morati učlaniti.\n- Nadam se da će nam Udruženje pomoći i ponekad obezbijediti svirku, jer bi ono, u jednu ruku, trebalo da bude naš menadžer - ukazala je ona.\nDušanka Makivić kaže da ne treba zanemariti ni činjenicu da je sa aspekta zaštite prava potrošača ugovor o angažmanu između organizatora i izvođača ključni faktor.\n- U slučajevima otkazivanja najavljenih nastupa, za koje potrošači kupe kartu ili plate ulaz, na osnovu ugovora nedvosmisleno će se znati čija obaveza je da vrati novac građanima - ukazala je Makivićeva.\nIZVOR: Vebsajt Glas Srpske, Danijela Stokanić, 09.03.2018.


Ovaj inovativan objekat samo je deo nove stambene četvrti Amsterdama u kojoj će biti izgrađeno 4.000 stambenih jedinica.\nDrveni objekat nazvan HAUT, nalaziće se u neposrednoj blizini reke Amstel, a njegova izgradnja počinje početkom 2017. godine. Projekat objekta potpisuju Team V Architectuur, koji su zajedno s firmama Lingotto, ARUP i Nicole Maarsen izabrani da osmisle izgled i konstrukciju najviše drvene zgrade u Holandiji.\nHAUT sa svojom visonom od 73 metra biće najviša drvena zgrada u Holandiji.\nZgrada HAUT sa svojom visonom od 73 metra biće najviša drvena zgrada u Holandiji. Drvena konstrukcija oko betonskog jezgra činiće zgradu od 22 sprata sa raznovrsnom ponudom stanova. Kupci će moći da biraju između stanova na jednom nivou ili duplekse različitih kvadratura, piše ArchDaily.\nTrougaoni sistem osnova koji oblikuje čitavu zgradu, u zoni prizemlja ima zimski vrt, gde stanari mogu da učestvuju u zajedničkom baštenskom programu ili da se samo opuste i druže.\nUnutrašnjost stanova, takođe će biti izvedena u drvetu, kako bi se održao jedinstveni drveni dizajn celokupne konstrukcije. Svi stanovi imaće velike staklene površine na fasadnim zidovima, kako bi okolni pogled na reku bio što otvoreniji.\nOsim što će biti izgrađena od materijala na bazi drveta, zgrada HAUT biće opremljena i drugim sistemima koji podržavaju odživu gradnju.\nPogledajte kako izgleda najviši oblakoder od drveta koji bi trebalo da se gradi u Beču.\n#arup #drvena konstrukcija #drvena zgrada #drvene konstrukcije #HAUT #Lingotto #Nicole Maarsen #Team V Architectuur #zgrada od drveta


Vučić: Odluka SNS je da se ne potpiše sporazum\nOdluka Srpske napredne stranke je da se ne potpiše ponuđeni sporazum s Prištinom, naveo je danas predsednik Srpske napredne stranke Aleksandar Vučić. Posle sednice Predsedništva SNS, Vučić je rekao da će SNS zatražiti danas hitan nastavak dijaloga sa Pritšinom odnosno da se razgovori nastave odmah.\n- Odugovlačenje nije dobro ni za Beograd ni za Prištinu ni za Srbe na Kosovu -\n- Ova stranka (SNS) to neće uraditi. Nije mi bilo teško imajući u\nvidu snagu SNS da preuzmemo najveću odgovornost za budućnost\nSrbije - kazao je Vučić i upitao - ako Srbija ne nadje rešenje u Briselu - ko će da otvara fabrike, kako će se isplaćivati plate i penzije, kako će doći nove investije.\nNaglasio je da ni SNS, ni on, "ne žele da vode Srbiju u prošlost, niti u propast".\n- Nećemo da se junačimo i da sakupljamo jeftine poltičke poene, već da iznesemo razumne, racionalne stavove pristojne i normalne Srbije koja neće poniženje, ali hoće da razgovara kako bismo našli rešenje kosovskog problema - kazao je Vučić.\nNa pitanje kada je "Dan D" za dobijanje datuma za početak pregovora, Vučić nije konkretno odgovorio.\n- Ne mislim da je to ključno pitanje. Datum će nam dati u junu ili septembru ili nekom drugom roku. Ni izbori u Nemačkoj nisu tolika kočnica kako neki tvrde - rekao je Vučić.\nVučić je rekao da ne očekuje negativno reagovanje Brisela, Vašingtona ili Berlina na odluku Beograda da ne potpiše sporazum u utorak i dodao da, umesto toga, očekuje njihovu hitnu reakciju na naš zahtev da se pregovori nastave.\nUpitan za stav povodom izjave predsednika SrbijeTomislava Nikolića da bi dijalog ukoliko se vodi "o odnosima Srbije i Kosova" trebalo da predje pod okrilje UN, Vučić je rekao "da bi bilo lepo, ali da nije siguran da je to realno".\nVučić, koji je i prvi potpredsednik vlade, ocenio je i da će vlada podržati predlog SNS da se sporazum ne potpiše u utorak, da se nastavi dijalog i da zatraži dodatne garancije za Srbe, i dodao da će podrška biti jedinstvena.\n- Kad budemo mislili da nešto treba da se potpiše, ja ću da izađem pred vas i kažem zašto nešto treba da se potpiše - rekao je Vučić.\nSednica predsedništva SNS završena je nešto posle devet sati u sedištu te stranke. Savetnik predsednika Republike Marko Đurić je objasnio da su predstavnici Evropske komisije poručili da se odgovor očekuje danas do kraja radnog vremena da bi, "ako odgovor bude potvrdan, za utorak bila pripremljena ceremonija potpisivanja".


Ukus greha - Zorana Schultz - Idealno.rs\nPočetna / Erotika / Erotski filmovi i revije / Erotski časopisi i knjige / Ukus greha - Zorana Schultz\nIdealno.rs je vodeći portal za upoređivanje cena u Srbiji, koji omogućava potrošačima da kupuju pametno. Uporedi ponude prodavnica za Ukus greha - Zorana Schultz i izberi najbolju. Erotski časopisi i knjige iz kategorije Erotski filmovi i revije je najbolja kupovina, ukoliko želiš kvalitetan proizvod po najboljoj ceni.\nPročitaj opis proizvoda Ukus greha - Zorana Schultz i vidi da li ti odgovara ili pogledaj druge proizvode brenda VULKAN IZDAVAŠTVO. Opis i tehnički podaci proizvoda Ukus greha - Zorana Schultz se mogu razlikovati od onih u internet prodavnici u kojoj obavljaš kupovinu. Ukus greha - Zorana Schultz je dostupan u prodavnici Knjizara sigma po ceni, koja je navedena pored svakog prodavca u meniju "Prodavnice".\nGarantne uslove za Ukus greha - Zorana Schultz proveri u prodavnici u kojoj nameravaš da obaviš kupovinu. Slika za Ukus greha - Zorana Schultz je simbolična, zato se pre kupovine na stranici internet prodavnice uveri da je proizvod isti, sa jednakim karakteristikama.\nDo poslednje reči istinita, hrabra i provokativna, ispovest junakinje erotskog romana " Ukus greha " uzbudljivo je putovanje kroz neverovatan život autorke ( Zorana Schultz ) . Ljubavi, one prave i one samo za jednu noć, veze sa slavnim muškarcima, slikarima, glumcima i muzičarima koji su klečali pred njom, pustolovine, avanture, životne nedaće, uspesi, brak, preljuba, zabranjene veze i tajne koje drugi nikada ne bi priznali, sve je to na stranicama ove knjige opisano rečima koje pogađaju direktno u srce. Odbačenu kao dete, ovu ženu koja će vrlo brzo doći do bogatstva i statusa, život na visokoj nozi nije promenio. Ona ne krije da je istovremeno fatalna zavodnica, supruga posvećena svom mužu čak i kada je on izda i prevari, majka koja je dala najlepši deo sebe svojoj deci. Nijedno osećanje u ovoj priči nije sakriveno: ni čudesan ukus erotike koji pršti sa stranica romana, ni ljubav, velika i bezuslovna, od koje počinje i završava se autorkino putovanje. Format...


Vučić: Uložili smo sedam i po miliona evra u kliniku Tiršova i potrebno je da se uloži još milion i po, a najveći deo novca do sada je potrošen na nabavku novih aparata i instrumenta.\nPredsednik Srbije Aleksandar Vučić je i dodao da su donete "neke odluke" oko eventualnog izmeštanja Infektivne i Onkološke klinike bliže autoputu.\nKrenuli smo u velike promene u kompletnom sistemu zdravstva, jer se kroz zdravstvo ogleda koliko jedno društvo napreduje, rekao je Vučić novinarima posle obilaska Univerzitetske dečje klinike Tiršova.\nOn je rekao da su doneli odluku o izgradnji dečje bolnice Tiršova 2 za šta će biti potrebno oko 54 miliona evra.\nPrema njegovim rečima, Tiršova 2 će biti izgrađena na uglu Deligradske ulice.\nDečja bolnica je jedan od prioriteta i konzervativni rok je da će ona biti završena do kraja 2022. godine, rekao je Vučić.\nVučić je ponovio da će lekarima i medicinskim sestrama biti "značajno povećane plate".\nUpitan da prokomentariše navode pojedinaca da država ne daje novac za lečenje dece, Vučić je odgovorio da se kroz Fond za lečenje dece, koji je osnovan iz budžeta, leči pet i šest puta više dece nego ranije.\nOn je rekao da je 2009. godine lečeno 98 dece, 2010. godine 116, 2011. godine 140, 2012. godine 45, a zatim je taj broj povećavan, pa je 2015. godine lečeno 306 dece, 2016. 563 dece, a 2017. godine 614 dece.\nVučić je istakao da je na listi čekanja trenutno 70.000 građana, a nekada je bilo 250.000 do 300.000.\nZdravstveni sistem Srbije i standardi EU\nNova sanitetska vozila za zdravstvene ustanove čiji je osnivač grad Beograd


Olimpijske medalje biće napravljene od recikliranih gedžeta - Muški magazin - trendovi, fitness, lifestyle, saveti, devojke... `\nJapanci su još jednom pokazali zašto postaju nacija sa najboljom ekologijom na svetu. Kako bi pokazali čitavom svetu da je reciklaža jedino rešenje za opstanak ove planete, Japanci su odlučili da recikliraju skoro 80.000 tona sitnih elektronskih uređaja u koje se najviše ubrajaju mobilni telefoni i laptopovi.\nSav ovaj reciklirani materijal, biće iskorišćen da se napravi preko 5000 medalja i znatno će uticati na eliminisanje električnog otpada. Mnogi se fokusiraju na reciklažu plastike i đubreta, ali malo ko shvata da je elektronski otpad isto toliko opasan i da se on neverovatno sporo razlaže.\nZbog toga su Japanaci odlučili da Olimpijada u Tokiju bude mesto gde će ceo svet videti koliko je važna reciklaža električnih uređaja i koliko je to važan proces za ljudsko čovečanstvo.\nPROČITAJTE SLEDEĆI TEKST: Stalone, Švarceneger i Lundgren slomili internet


Sijena deklasirala Milano za 2-0\nB92\t12.06.2012 09:39\nKošarkaši Montepaski Sijene sa ubedljivih 86:58 pobedili su ekpiu Armani Džinsa u drugoj utakmici finalne serije italijanskog plej-ofa.\nSijena je slavila i u prvom meču sa 86:77 i sada vodi sa 2-0 u seriji\nkoja se igra na četiri pobede. U naredna dva meča koja su na programu u\nsredu i petak domaćin će biti Milano.Montepaski je do dvocifrene\nprednosti u drugom meču sa Armanijem stigla na kraju prvog poluvrmena (43:32), ali je u trećoj i četvrtoj četvrtini samo uvećavala svoju veliku rezultatsku prednost.\tIgro Rakočević nije bio u timu Sijene zbog povrede, a ponovo je odlično odigrao Lester Bo Mekejleb.\nMakedonski reprezentativac je postigao 21 poen (3/4 za tri) i imao pet asistencija. Rimantas Kaukenas i Tomas Res su ubacili po 11 poena. U ekipi Armanija nijedan košarkaš nije postigao dvocifren broj poen, a najefikasniji je bio Alesandro Đentile sa devet poena.


U organizaciji Operativne komande Oružanih snaga BiH, u srijedu 07. jula 2021. godine, na deminerskom radilištu „Žuč kota 830-2ˮ, u Sarajevu, Općina Vogošća, realizovat će se Godišnja analiza protuminskih akcija OS BiH za 2020. godinu.\nPozvani su da analizi prisustvuju ministar obrane BiH Sifet Podžić i ostali predstavnici MO i OS BiH, civilnih struktura vlasti u BiH, vojnodiplomatski predstavnici u BiH i predstavnici deminerskih organizacija. U toku radnog dijela analize bit će predstavlјeni postignuti rezultati u procesu protuminskih akcija OS BiH tokom 2020. godine.\nIzvod iz protokola aktivnosti:\n10,30 - 11,00 Dolazak zvanica,\n11,00 - 11,05 Uvodno obraćanje komandanta Operativne komande OS BiH,\n11,05 - 12,35 Radni dio analize,\n12,35 – 12,50 Izjave za medije,\n12,50 – 14,00 Vojnički ručak.\nPreporučujemo da predstavnici medija dođu najkasnije do 10,30 sati na deminersko radilište „Žuč kota 830-2ˮ, u sarajevskoj općini Vogošća, preporučenom rutom kretanja Vogošća- deminersko radilište „Žuč kota 830-2ˮ. Pomenuto deminersko radilište nalazi se na sigurnoj udalјenosti.\nKontakt lice predstavnicima medija za realizaciju predmetne aktivnosti: major Jovica Erceg\n(kontakt telefon: 065/860-558).


Košar: Potrebno jasnije pozicioniranje Srbije o ratu u Ukrajini - Radio Sto Plus\nKošar je rekao, na konferenciji „Evropa nakon predsedničkih izbora u Francuskoj“ u Beogradu, da, pošto je Srbija zemlja kandidat za članstvo u EU, postoji „potreba za uskladjivanjem“ s EU i da je „normalno da EU insistira da postoji zajednička vizija i analiza onoga što se dešava na kontinentu“.\n„Znamo šta je Srbija doživela u prošlosti i da ima teška sećanja kada je reč o sankcijama. Ali, mora da postoji jasno pozicioniranje povodom činjenice da je ono što se dešava u Ukrajini neprihvatljivo i da predstavlja kršenje medjunarodnog i humanitarnog prava i na nacionalnom i na medjunarodnom nivou“, izjavio je Košar.\nKošar je rekao da evropska perspektiva zemalja Zapadnog Balkana mora biti iskrena i da mora da bude obezbedjena jasna dinamika.\nFrancuski ambasador je kazao da je to zahtevan proces i da već dugo traje, kao i da ponekad u javnom mnjenju u zemaljama Zapadnog Balkana postoji odredjeni zamor od proširenja.\n„Svi zajedno treba da se potrudimo da to bude prijemčivije za javno mnjenje i da pokažemo rezultate. Znamo da je datum ulaska u EU važan, ali ne zaboravimo da gradjani već imaju mnogo koristi od EU“, rekao je Košar, podsetivši na programe Horajzon 2020, Erazmus i ogromne investicije EU u Srbiji.\nKošar je dodao da se od Srbije i drugih zemalja regiona očekuje da dostignuća budu vidljiva za gradjane i da se na osnovu toga crpi nova energija i dinamika za put ka punopravnom članstvu u EU.\nUvedene sankcije, dodao je, osmišljene su tako da umanje sposobnost Rusije da finansira rat, usvojene su hitne mere podrške Ukrajini, njenim gradjanima i izbeglicama i članice EU su počele da rade na smanjenju zavisnosti u oblasti energetike.\n„Sad tu energiju i dinamiku moramo da iskoristimo da ostvarimo bližu integraciju Zapadnog Balkana u EU i da mi kao Nemačka, zajedno s Francuskom i celom EU radimo na tome“, rekao je Ahmetović u video poruci.\n„Najbolji signal bi bio da perspektivu za Zapadni Balkan u EU skiciramo i na osnovu toga da počnemo novi brži proces“, rekao je Ahmetović.\nBivši poslanik Evropskog parlamenta Knut Flekenštajn izjavio je da će rat u Ukrajini biti najvažnije pitanje na dnevnom redu EU „sve dok ne bude jasno da agresor ne može da pobedi“, ali da to ne znači da se neće baviti i drugim pitanjima i da to može dati podršku naporima da se ubrza proces proširenja.\n„Proces proširenja može dobiti dodatni argument za one koji su bili pomalo skeptični, da im se pošalje poruka da ne čekaju predugo i da ne prave od tog procesa birokratskog diva, već da pokažu političku volju“, rekao je Flekenštajn.\nPrema njegovom mišljenju, bilo je „neodgovorno“ od predsednice Evropske komisije Ursule fon der Lajen da predlaže status kandidata za Ukrajinu, Gruziju i Moldaviju, jer članstvo u EU ne treba da služi kao bezbednosni pojas u ratno vreme.\n„Moramo da iskoristmo sve mogućnosti da se pomogne Ukrajini, ali prebrzo članstvo bi bio problem i mislim da bi došlo do velikog razočaranja u Ukrajini jer to ne bi funkcionisalo onako kako ljudi očekuju i ne bi bilo pošteno prema drugima koji se korak po korak približavaju EU“, ocenio je Flekenštajn.\n„Ako želimo da udjemo u EU treba da delimo te vrednosti i u jednom trenutku treba da ukažemo ko je agresor, a ko pod agresijom i ne može da bude drugačije“, rekao je Folio.\n„Svaka zemlja može slobodno da utvrdi svoju spoljnu politiku, ali u jednom trenutku, ne možemo da imamo i jare i pare, i u tom slučaju postoje neki znaci koji mogu biti dati u jednom ili drugom pravcu“, dodao je Folio.


Najavljena valorizacija podgoričkih kupališta – Bankar.me\nJune 26, 2020 CRNA GORA, SVE VIJESTI, TURIZAM Leave a comment\nZamjenica gradonačelnika dr Slađana Vujačić, savjetnica u službi Glavnog gradskog arhitekte Andrijana Pavićević i savjetnik u Direkciji za imovinu Dino Kočan, predstavili su na današnjoj konferenciji za medije planove gradske uprave kada su u pitanju podgoričke plaže. Riječ je o valorizaciji plaže na Sastavcima, u Rogamima i plaže Galeb, kao mjesta koja imaju veliki potencijal, ali i istorijski značaj, kako za građane, tako i za turiste.\n„Namjera Glavnog grada je da oživimo sva tradicionalna mjesta okupljanja Podgoričana i ne samo naših sugrađana, već i da pružimo novi sadržaj turistima, a naše plaže i rijeke imaju velike mogućnosti za to. Bogatstvo Podgorice je da rijeke protiču kroz centar grada i da se gradske plaže nalaze u strogom centru što posebno fascinira turiste“, navela je zamjenica gradonačelnika Slađana Vujačić.\n„Uzimajući u obzir trenutnu epidemiološku situaciju koja je uslovila odlaganje mnogih putovanja, ovaj sadržaj će građanima dati mogućnost da i u ovim okolnostima uživaju u ljetu i boravku na otvorenom. Prva faza projekta se odnosi na uređenje lokacija, a u drugoj fazi će biti kreirana posebna kulturno-umjetinička ponuda, uključujući sportske i druge sadržaje. Na Sastavcima će već od jula biti dostupni različiti muzički, likovni sadržaji, književne večeri, pozorišne predstave i slično. Takođe, u cilju podizanja svijesti o značaju zaštite životne sredine, naročito kod najmlađih, organizovaćemo Dane ekološkog aktivizma na Sastavcima, kao i Dane otvorenog marketa koji je namjenjen promociji preduzetničkih ideja”, pojasnila je zamjenica gradonačelnika.\nVujačić je na kraju iskazala uvjerenje da će se na ovaj način vratiti duh starim mjestima koja će opet biti mjesta okupljanja i pozvala sve građane da se ovog ljeta družimo na podgoričkim plažama i da ih čuvamo.\nAndrijana Pavićević ispred Službe glavnog gradskog arhitetkte istakla je da s obzirom na to da su u pitanju izuzetno vrijedni ambijentalni prostori, sami objekti na njima se moraju uklopiti u dato okruženje, ne smiju biti invazivni, ne smiju biti agresivni i to predviđaju predložena rješenja.\n“I za plažu Sastavci smo dobili jedno neinvazivno rješenje koje podrazumijeva samo postavljanje plažnog otvorenog samouslužnog šanka u pećini koja se nalazi na terasi. Terasa će biti ono što i jeste-otvorena javna površina i svojevrsni park na rijeci. Nakon izgradnje vijadukta u Rogamima kompanija Bemax je podnijela inicijativu za uređenje ove plaže i ona je postala dio projekta Mikro 020 kroz koji uređujemo zapuštene zelene površine u gradu. U toku je izrada idejnog rješenja dok se provedu pripremni radovi. Kada govorimo o rijekama u toku je izrada glavnog projekta šetališta uz Ribnicu od objekta Banja do Sastavaka, uporedo se radi i izrada glanog projekta i njegova revizija tako da ćemo u arednih mjesec dana dobiti za glavni projekat i izvještaj revizije nakon čega možemo raspisati tender. Kada je Morača u pitanju u toku je priprema konkurne dokumentacije i izrade geodetske podloge i u narednom periodu ćemo nraspisati konkurs za izradu idejnogurbaniostičko-arhitektonskog rješenja izgradnju šetališta uz Moraču na potezu od pješačkog mosta u Zagoriču do sportskog centra Morača, zaključila je Pavićević.\nDino Kočan iz Direkcije za imovinu komentarišući valorizaciju plaža Sastavci i Galeb kazao je da su predmet javnog poziva bile lokacije za koje je minimalna cijena bila 1500 eura. Za lokaciju Kajakaški klub smo imali jednu specifičnost jer se radi o lokaciji nepokretnog kulturnog dobra pa su propozicije oglasa podrazumijevale da projektant na tim privremenim objektima mora obratiti posebnu pažnju. Zadovoljni smo i za obje lokacije, i na sastavcima i plaži Labud, dobili smo finansijski prihvatljive ponude za Glavni grad a imale su i dodatni sadržaj koji su bili uslovljeni kriterijumima javnog poziva. Ugovor će biti potpisan u narednih nekoliko dana, zaključio je Kočan.\nPOJMOVIplaže podgorica Podgorica\nPrevious Luka Bar zaplijenila topove od kompanije iz Libana\nSljedeći Budžet Evropske unije 166,7 milijardi\nIz Glavnog grada najavljuju otvaranje suvenirnica, galerija, hostela…\nGrađani Podgorice za porez duguju 1,8 miliona eura\nGlavni grad izgubio kontrolu dozvola za gradnju


Jovičić obišao čišćenje kanala u Ovči\nPredsednik Gradske opštine Palilula Aleksandar Jovičić je obišao danas čišćenje kanala na granici Ovčanskog puta kod br.1b i Ulice Mihaja Emineskua u Ovči, čije je izlivanje tokom nedavnih obimnih padavina poplavilo okolna dvorišta i kuće.\nKanal dužine oko 800 metara čisti se od mulja i otpada bagerima i ostalom mehanizacijom već nekoliko dana, a štetu od njegovog izlivanja i nemogućnosti da primi ogromnu količinu vode pretrpelo je 24 domaćinstva.\nJovičić je rekao građanima da će kanal, koji je poslednji put čišćen pre dvadeset godina, biti detaljno očišćen i da će biti proširen, kako bi mogao da primi veću količinu vode u slučaju obilnih padavina. Takođe, je obavestio građane da će im u narednih nekoliko dana biti uplaćena pomoć kojom će bar donekle moći da saniraju posledice poplava.\nČišćenje kanala biće nastavljeno na celoj levoj obali Dunava, a za te namene predviđeno je 2,5 miliona evra, izjavio je Jovičić.\nOn je podsetio i na reči predsednika Aleksandra Vučića koji je tokom obilaska naselja na levoj obali Dunava koja su zadesile poplave, da su obezbeđena sredstva i da će u martu naredne godine početi da se gradi kanalizacija koja u ovom delu Palilule nedostaje decenijama.\nJovičić je obišao i Efesku ulicu na Ovčanskom putu gde je prethodnih dana prokopan novi kanal dužine 400 metara da bi voda iz dvorišta i kuća mogla da isteče.\nGrađani su zahvalili Jovičiću i njegovim saradnicima na danonoćnom angažovanju i obezbeđivanju mašina i ljudstva i pomoći oko saniranja posledica vodene stihije koja ih je zadesila.


Posljednji podaci: Ukupan dug Republike Srpske nešto manji od 5,5 milijardi KM | BL Portal\n14. Septembra 2020. 8:09\nPodatak se odnosi na kraj prvog tromjesečja, a na spoljnji dug se odnosi oko 3,4 milijarde KM, dok je unutrašnji dug oko 2,1 milijardi maraka.\n“Prema konačnim podacima, 31. marta ukupan dug Republike Srpske, koji podliježe zakonskom ograničenju, iznosi oko 5,4 milijardi KM, odnosno 49,68 odsto BDP, dok javni dug koji podliježe zakonskom ograničenju iznosi 39,04 odsto BDP”, navode u Ministarstvu finansija RS.\nNeposredno poslije ovog presjeka stanja, u Republici Srpskoj povećan je dodatno spoljni dug zbog zaduženja kod Međunarodnog monetarnog fonda. Podsjećanja radi, MMF je u aprilu Bosni i Hercegovini odobrio oko 333 miliona evra iz tzv. Instrumenta brzog finansiranja za borbu protiv pandemije korona virusa i saniranje ekonomskih posljedica.\n“Budžet Republike Srpske bi s finansiranjem odnosno zaduživanjem trebalo da bude likvidan i da se izimiruju sve obaveze”, ocjenjuje Milenko Krajišnik, predsjednik Fiskalnog savjeta RS.\nOn smatra da će naredne godine, ako porastu i ekonomske aktivnosti zemalja s kojima blisko sarađujemo, i kod nas doći do oporavka i blagog rasta, piše Srpskainfo.\nTags: dug, Podaci, Srpska


Kvalifikacije za LŠ: Zvezda polovično - Portal Forum\nKvalifikacije za LŠ: Zvezda polovično\nсреда, 4. августа 2021 : 00:23\nBAGDAD, 28. avgusta 2021. (Beta-AFP) - U Bagdadu će...\nBEOGRAD, 3. avgusta 2021. – Fudbaleri Crvene zvezde i Moldavskog Šerifa odigrali su nerešeno 1:1 (1:1) u prvoj utakmici trećeg kola kvalifikacija za Ligu šampiona. Pred oko 25.000 gledalaca na stadionu „Rajko Mitić“ gosti su poveli golom Kastanjede u 33.minutu, a izjednačujući pogodak postigao je Dioni u poslednjim trenucima prvog poluvremena.\nOdlučujuću trenutak utakmice bio je kiks jednog Zvezdinog igrača (Gelor Kanga), koji je najpre skrivio faul posle kojeg su Moldavci poveli, a zatim, polovinom drugog poluvremena dobio drugi žuti karton i Zvezda je poslednjih pola sata igrala sa desetoricom igrača.\nGosti su od početka preuzeli ulogu koju je trebalo da imaju crveno-beli, imali su loptu u svom posedu i dominaciju na sredini terena. Vezni red moldavskog šampiona nadigrao je svoje rivale i preciznim dodavanjima upošljavao brze napadače.\nŠerif je došao u vođstvo posle jednog od serije preslikanih napada. Posle brze akcije, lopta je stigla do ivice šesnaesterca, Kanga je napravio faul, a slobodan udarac izveo je Kastanjeda. Lopta je u živom zidu zakačila jednog igrača, promenila smer i prevarila Borjana. Posle toga Zvezda kreće u ozbiljnije napade.\nCrveno-beli su u talasima napadali, a Kanga, Rodić i Katai šutevima sa distance bili blizu izjednačenja. Posle centaršuta sa desne strane pogrešio je golman Atanasijadis, lopta se odbila do Dionija, a Francuz je lako ubacio u mrežu. Srpski šampion je u nastavku zaigrao hrabrije i goste potisnuli na njihov deo terena\nU 58. minutu Kanga je zbog povlačenja sa leđa dobio drugi žuti karton, ali se u prvi mah činilo da to nije izmenilo sliku na terenu. Naprotiv, od tog trenutka Zvezda je zaigrala još otvorenije i bez kalkulacija, ali su nedostajale prave prilike za gol. Fudbaleri srpskog šampiona u duel sa Šerifom ušli su kao favoriti, naročito nakon partije koju su prikazali protiv Kairata u revanšu drugog kola na svom stadionu. Ipak, ispostavilo se da je tim iz Moldavije mnogo jači rival nego što su to bili Kazahstanci i da će crveno-belima za plasman u plej-og biti potrebna mnogo bolja partija od ove koju su prikazali večeras.\nPrethodni tekstSastanak u Predsedništvu BiH bez Dodika\nSledeći tekstLobotomija jednog morala


Preduzećima i preduzetnicima početnicima do 70 odsto bespovratnih sredstava\nVršilac dužnosti direktora Razvojne agencije Srbije Željko Sertić predstavio je danas u Novom Pazaru osam programa podrške preduzećima i preduzetnicima ističući da, na primer, početnici mogu da dobiju i do 70 odsto bespovratnih sredstava.\nSlovački parlament je posle skandala sa prevarenim radnicima iz Srbije koje su u fabrike u Slovačkoj dovodile sumnjive agencije, usvojio izmene Zakona o strancima kojima ubrzava postupak izdavanja radnih dozvola, omogućava sezonskim radnicima da ne traže privremeni boravak i daje pravo radnicima ako izgube posao da ga sledeća dva meseca traže.\nGrad Niš prodaje zemljište za gradnju akva-parka od 9.000 kvadrata\nVeće grada Niša pokrenulo je danas proceduru za otudjenje 5,4 hektara zemljišta na lokaciji "Lozni kalem" koje će biti ponudjeno investitorima za izgradnju akva-parka površine najmanje 9.000 kvadrata i vrednosti od najmanje devet miliona evra.\nItalijani otvaraju petu fabriku u Jagodini\nPredsednik Skupštine grada Jagodine Dragan Marković - Palma najavio je danas da će, za oko 45 dana, još jedna italijanska kompanija početi izgradnju fabrike za proizvodnju aluminijskih cevi u kojoj će biti zaposleno 400 radnika.\nPlan da sve vojvođanske opštine otvore najmanje jednu fabriku\nPlan je da u naredne dve do tri godine sve opštine u Vojvodini imaju najmanje jednu fabriku s 50 i više zaposlenih – to će Vojvodinu održati na mestu najrazvijenijeg dela naše zemlje – izjavio je u Inđiji predsednik Pokrajinske vlade Igor Mirović.\nNemački Kontinental otvorio novi pogon u Subotici\nNemačka kompanija Kontinental (Continental) danas je u Subotici otvorila novi pogon u kojem će proizvoditi delove za automobile, a investicija je vredna 17 miliona evra.\nNeco sistem pokreće proizvodnju fleksibilne ambalaže u prostoru fabrike Pobeda-FOMG u Titelu\nBivša fabrika metalne galanterije Pobeda-FOMG prodata je, posle dve godine od kada je lokalna samouprava iz stečaja kupila kompletnu imovinu fabrike i sprečila da, kao mnoge druge, završi zapuštena i razrušena.\nIzgradnja pristupne saobraćajnice značajna za razvoj opštine Gornji Milanovac\n"Želimo da izgradimo i novu Industrijsku zonu koja bi uposlila nove, mlade ljude i doprinela da se sa novim investicijama budžet opštine još više puni", rekao je Kovačević na predavanju studentima Fakulteta političkih nauka na temu "Vlast i ingerencije na lokalnom nivou", koje je održano na Zlatiboru.\nLeoni počeo gradnju fabrike u Nišu, proizvodnja od avgusta\nNemačka kompanija Leoni počela je danas u Nišu izgradnju fabrike u kojoj će se proizvoditi kablovi automobile, a investicija je vredna 22 miliona evra.\n500 miliona dinara za početnike u poslovanju\nU cilju pružanja podrške osnivanju i opstanku novih preduzeća Ministarstvo privrede uputilo je danas javni poziv nezaposlenim licima, početnicima u poslovanju, ali i privrednicima koji su u početnoj fazi razvoja za dodelu bespovrtanih sredstava za nabavku opreme, dogradnju, rekonstrukciju, opremanje, adaptaciju ili sanaciju poslovnog ili proizvodnog prostora, kao i za nabavku trajnih obrtnih sredstava (do 20 odsto ukupnog ulaganja).


Vesti online / Vesti / Tema dana / Povodom otvaranja Narodnog muzeja (5): Među 15 najvećih izvoznika!\nPitate se šta je to izvozio muzej? Zbog dugogodišnje obnove zgrade, uprava Muzeja je organizovala izložbe na međunarodnom kulturnom prostoru, ali i ustupala drugim muzejima širom sveta za potrebe njihovih tematskih izložba.\n4. Poklanjali i kraljevi i kolekcionari\nTo se tretira kao privremeni izvoz kulturnih dobara, a obaveza je da korisnik pokrije novcem određenu iznos osiguranja za vreme trajanja izložbe.\nIako je reč o nekomercijalnim ugovorima između institucija kulture koji nemaju za cilj ekonomsku dobit, Ministarstvo finansija je Narodni muzej stavio na 15 mesto izvoznika, sa brojkom od 33,3 miliona evra.\nNarodni muzej se tako našao u društvu sa kompanijama kao što su Fijat Krajsler automobili (FCA) Srbija, čiji je izvoz u prva tri meseca bio 225,7 miliona evra, i HBIS grupa, vlasnik smederevske železare, sa izvozom od 201 miliona evra.\nI da ne bude zabune, svi pozajmljeni eksponati se vraćaju u Srbiju.\nPokrivene sve epohe\nNarodni muzej u svom sastavu obuhvata i Muzej Vuka i Dositeja, Galeriju fresaka, Arheološki muzej Đerdapa, Muzej Lepenski vir i Spomen muzej Nadežde i Rastka Petrovića.\nKada je osnovan Muzej savremene umetnosti (1958), sklopljen je dogovor da će Narodni muzej da izloži umetnička dela nastala do sredine 20. veka, a one posle 50-ih godina da će biti deo kolekcije Muzeja na Ušću.\nIpak, iz Narodnog poručuju da se neće držati tako tvrdoglavo ove vremenske vododelnice.\nNajpoznatiji slučaj krađe umetničkog dela iz Narodnog muzeja desio se marta 1996, kada je nestala "Kupačica" Pjera Ogista Renoara.Na sreću, slika slavnog majstora francuskog impresionizma je pronađena posle četiri dana, kada su lopovi pokušali da je prodaju za 40.00 tadašnjih nemačkih maraka.Vrednost slike je procenjena na milion i po dolara, a posle ovog skandala nacionalni muzej je dela iz strane zbirke trajno sklonio u muzejske depoe, dok su nadležni počeli ozbiljnije da razmišljaju o bezbednosti umetnina i stanju u kojem se nalazi zgrada muzeja.


Otvorena kancelarija Udruženja „Razvojni centar Srbije“ - KruševacGrad\nUdruženje građana „Razvojni centar Srbije“ (RCS) , sa sedištem u Kruševcu, danas je zvanično otpočelo sa radom\nKako je rečeno na svečanom otvaranju, RSC je nevladino i neprofitno udruženje osnovano radi ostvarivanja ciljeva, pre svega, u oblasti održivog razvoja, ljudskih prava, te promovisanja evropskih integracija, međunarodne saradnje, kulture, humanitarnog rada, prezentacije inovacija i edukacije.\nSve ovo, kažu u Udruženju, planiraju da postignu kroz pisanje i realizaciju projekata koji će imati za cilj “unapređenje i afirmaciju društvene zajednice, primarno na lokalnom, ali i na nivou cele Srbije”.\nCiljevi Udruženja su veoma široko postavljeni, a među njima su svega edukacija i sprovođenje projekata iz oblasti održivog razvoja, saradnja sa dijasporom na razvojnim projektima, očuvanje kulturnog i duhovnog nasleđa, pomoć siromašnima i ugroženima, te stvaranje okruženja za integraciju marginalizovanih grupa. RCS će raditi i na unapređenju zaštite životne sredine, zatim na razvoju turističkih potencijala, te na afirmaciji umetnika i umetnosti.\nUdruženje nameracva da se bavi i razvojem informatičkog i tehnološkog društva, povezivanjem i obukom stručnih kadrova, te umrežavanjem lokalnih samouprava u cilju realizacije projekata iz različitih oblasti.\nSamostalno i u saradnji sa drugim udruženjima, RSC će organizovati stručne skupove, savetovanja, projekte, festivale i slično, sa posebnim akcentom na projekte koje finansira Evropska unija.\nU novoosnovanom Udruženju ističu da su organizacije ovakvog tipa u Srbiji “deficitarne, naročito na prostoru južno od Beograda”, te da će osnivanje Razvojnog centra Srbije, čije će se delovanje sa teritorije Rasinkog okruga kasnije proširiti i na ostatak Srbije, biti “višestruko korisno za celokupnu društvenu zajednicu”.\nKancelarije udruženja nalazi se u ulici Slobodana Jovanovića broj 6, a poziv da uzmu učešće u njenom radu otvoren je za sva fizička i pravna lica koja smatraju da svojim radom mogu da doprinesu razvoju Kruševca i Srbije.\n7. decembra 2021., 22:00


Priča o kontroli imovine ublažava nezadovoljstvo građana zbog loših rezultata rada\nPočetak Aktuelno Pod lupom Priča o kontroli imovine ublažava nezadovoljstvo građana zbog loših rezultata rada\nDatum kreiranja: utorak, 08 decembar 2020\nNemanja Nenadić govorio je za list Danas o Zakona o utvrđivanju porekla imovine i posebnom porezu. Vest o tome da je počela obuka specijalnog tima, koji će od marta sledeće godine, kada počne primena ovog zakona, „češljati“ račune političkih funkcionera, privrednika, ali i običnih građana objavile su Novosti.\nNenadić podseća da su građani, čak i oni koji su političke pristalice vlasti, veoma nezadovoljni rezultatima borbe protiv korupcije, kao i raznim nepravdama tranzicije te vlast dobro procenjuje da će promocijom Zakona o utvrđivanju porekla imovine ublažiti deo tog nezadovoljstva.\nOno što je novina u vesti koju su objavile Novosti jeste da će buduća Posebna jedinica imati 60 zaposlenih, i o tome da se 30 njih održavaju obuke.\n- Nema informacije čak ni o tome ko vrši obuke, niti ikakvog objašnjenja zašto se ne obučava svih 60 budućih zaposlenih, nego samo polovina. Glavni problem u vezi sa dosadašnjim medijskim praćenjem ovog zakona jeste to što se ne piše o onom što bi trebalo da bude najbitnije: zakon sadrži neke odredbe koje su sporne sa stanovišta moguće neustavnosti, pa bi ovih nekoliko meseci koliko je preostalo do početka primene trebalo pre svega iskoristiti za to da Ustavni sud da ocenu. U suprotnom, ako se tek naknadno ispostavi da postoji neustavnost, umesto slivanja dodatnog novca u budžet, morala bi da se plaća i odšteta.\nDruga bitna stvar je činjenica da je Srbija i pre donošenja ovog zakona imala zakonski mehanizam za proveru zakonitog sticanja imovine, još od 2002, koji je jednako gromoglasno najavljen pre 18 godina, ali nema podataka o tome da li je uopšte korišćen (tzv.unakrsna provera) - kaže Nemanja Nenadić za Danas.\nNajzad, napominje on, iako se ovaj zakon predstavlja kao antikorupcijski, kao i to da će sadašnji ili bivši političari biti predmet provere, za tako nešto nema dovoljno osnova.\n- Naime, ni iz jedne odredbe zakona se ne vidi da će primarni predmet kontrole biti ljudi koji su imali mogućnost da zloupotrebe javnu funkciju ili da iskoriste službeni položaj. Koga će posebna jedinica kontrolisati određuje se planom, a svi elementi na osnovu kojeg se plan sačinjava su proglašeni za tajnu. Ako bi postojala volja, još uvek nije kasno da se ova odredba zakona dopuni, i da se propiše da će upravo lica koja su bila u prilici da raspolažu javnim sredstvima, a pogotovo oni koji su i dalje u toj poziciji, biti primarno obuhvaćeni kontrolom - zaključuje Nenadić.\nInače, Zakon o utvrđivanju porekla imovine i posebnom porezu usvojen je u februaru 2020, stupio je na snagu 11. marta, a njegova primena počinje za nešto više od tri meseca, odnosno od marta 2021. Novosti, koje su uveliko prepoznate kao „režimske“ i ovu priču su stavile u kontekst govora o imovini političara, pre svih Dragana Đilasa, s obzirom na to da su predstavnici vlasti u javnosti nedavno plasirale informacije o novcu i mnogobrojnim luksuznim nekretninama koje, navodno, poseduju bivši gradonačelnik Beograda i njegov rođeni brat Gojko.